
POESIES 


PRÉFACE 
FRANÇOIS  VILLON  (1431  -  ?) 

Biographie.  —  François  des  Loges,  ou  de  Mont- 
corbier,  né  d'un  père  bourbonnais  ei  d'une  mère  ange- 
vine, en  1431,  à  Paris,  fut  adopté  par  Cuillawne  de 
Villon  (/),  chapelain  de  Saint-Benoist.  L'enfant  prit  le 
nom  de  son  «  plus  que  père  »,  et  fit  de  bonnes  études, 
quoi  qu'il  en  dise  (Hélas  !  si  j'eusse  étudié.  Au  temps 
de  ma  jeunesse  folle  !...) .  //  suivit  les  cours  de  la  Faculté 
des  arts  (2) ,  pour  devenir  clerc  ;  et  il  était  maître  es 
arts  en  1452,  à  vingt  et  un  ans.  Gaston  Paris  pense  avec 
raison  que  ses  remords  doivent  s'appliquer  à  la  période 
qui  suivit  sa  réception  comme  maître.  Alors  il  se  fit 
inscrire  soit  à  la  Faculté  de  théologie,  soit  à  la  Faculté 
de  décret  {de  droit  canon) . 

A  cette  époque,  les  étudiants  de  l'Université  étaient 
en  perpétuels  conflits  avec  la  justice  royale.  Villon  dut 
prendre  part  à  plusieurs  émeutes  entre  1451  et  1454. 
Il  nous  dit,  dans  son  Grand  Testament  {strophe  78) , 
quU  avait  écrit  un  Roman  du  Pet-au- Diable,  récit  d'une 
équipée  burlesque  ;   il  aida  ses  camarades  à   décrocher 


(1)  La  prononciation  VilUon,  s'impose  à  canse  des  limea 
telles  que  escouvillon,  billon,  etc.. 

(2)  La  Faculté  des  arts  correspondait  à.  peu  près  &  notre 
Faculté  des  lettres  :  mattre  es  arts  était  l'équivalent  de 
licencié   es   lettres. 

des  enseignes,  à  Voler  des  marchandises  aux  étalages. 
Bref,  il  devint  un  de  ces  étudiants  facétieux  et  fripons, 
un  spirituel  et  dangereux  vagabond,  plus  connu  dans  les 
tavernes  qu'à  V  Université.  On  publie  parfois  à  la  suite 
des  œuvres  de  Villon,  un  petit  poème  intitulé  :  les  Repues 
franches  de  François  Villon  et  de  ses  compagnons  ;  une 
repue  franche,  c'est  un  repas  qui  ne  coûte  rien  ;  on  prend 
tripes  chez  la  tripière,  pain  chez  le  boulanger,  rôt  chez 
le  rôtisseur  ;  mais  jamais  cette  pièce  n'a  été  considérée 
comme  authentique.  Pour  que  Villon  soit  devenu  le  héros 
de  ce  code  burlesque  du  vol,  il  faut  sans  doute  qu'il  ait 
laissé  une  triste  réputation. 

En  1455,  le  5  juin,  Villon  se  prend  de  querelle  avec 
un  prêtre,  Philippe  Sermoise,  et  le  tue.  Il  s'enfuit,  puis 
sollicite  sa  grâce,  et  l'obtient  :  des  lettres  de  rémission 
lui  sont  accordées  en  juin  1456.  On  ne  sait  où  il  avait 
vécu  pendant  cet  exil  volontaire.  —  Rentré  à  Paris,  il 
se  remet  sans  doute  à  fréquenter  une  société  équivoque  ; 
et  il  descend  d'un  degré,  il  se  fait  complice  de  voleurs 
de  profession  ;  il  prend  part  à  un  vol  par  effraction  au 
collège  de  Navarre,  avec  deux  bandits.  Colin  de  Cayeux 
et  Gui  Tabarie.  C'est  alors,  dit-on,  qu'il  aurait  composé 
son  Petit  Testament,  au  début  duquel  il  annonce  son  dé' 
part  pour  Angers  où  il  veut  aller  Voir  son  oncle.  Il  part. 
Le  Vol  est  découvert  {1457)  ;  Tabarie  le  dénonce  comme 
un  de  ses  complices.  On  ne  sait  guère  ce  que  devient 
Villon  pendant  les  années  1457-1461  :  il  aurait  été  reçu 
par  Charles  d'Orléans  au  château  de  Blois,  et  on  le 
signale  en  Bourbormais.  Puis  il  semble  s'être  affilié  à 
une  bande  de  brigands,  les  Coquillards,  dans  le  jargon 

desquels  il  a  écrit  plusieurs  pièces  d'une  xnterpréiation 
douteuse.  Un  beau  jour,  il  se  fcdt  prendre  :  en  1461, 
on  retrouve  Villon  en  prison,  à  Meun-sw-Loire  ;  il  y 
a  été  enfermé  à  la  requête  de  Véoêque  d'Orléans,  Thi- 
bault d'Assigny.  Colin  de  Cayeux  a  été  pendu  ;  Villon 
redoute  le  même  sort.  Heureusement  pour  lui,  Louis  XI, 
récemment  sacré,  passe  par  Meun  et  le  délitée. 

C'est  cette  même  année  1461 ,  «  en  l'an  trentième  de 
son  âge  »,  que  Villon  écrit  son  Grand  Testament.  // 
paraît  tout  à  fait  amendé  ;  il  exprime  des  sentiments 
de  honte  et  de  repentance.  Mais,  en  1462,  il  est  au 
Châtelet,  et  condamné  à  être  pendu.  Il  écrit  alors  son 
admirable  Ballade  des  pendus  (Frères  hiomains  qui  après 
nous  vivez...  i7  est  encore  délivré,  le  5  janvier  1463,  et 
banni  pour  dix  ans  de  la  ville  de  Paris. 

A  partir  de  1463,  on  perd  toute  trace  de  Villon. 
Rabelais  nous  dit  que  «  moite  François  Villon,  sur  ses 
vieux  jours,  se  retira  à  Saint-M aixent  en  Poictou,  sous 
la  faveur  d'un  homme  de  bien,  abbé  dudit  lieu.  Là,  pour 
donner  passe-temps  au  peuple,  entreprit  faire  jouer  la 
Passion  en  gestes  et  langage  poictevin  (/)  ».  On  ne  sait 
en  quelle  année  il  mourut.  La  première  édition  de  ses 
œuvres,  à  Paris,  est  de  1489. 

Le  Petit  Testament.  —  Ce  poème  de  quarante 
stophes  porte  aussi  le  titre  de  lais  (2) .  C'était  un  genre 
à   la  mode,  assez  analogue   au   congé.    On   connaît   les 


(1)  Rabelais,  liv.  IV,  13. 

(2)  Lais  ou  legs  :  la  forme  lais  est  la  meilleure.  Le  mot  se 
rattache  au  verbe  laissier  et  non  à  léguer.  D'ailleurs  la  pro- 
nonciation correcte  du  mot  legs  est  lai. 

congés  de  Jean  Bodel  et  d'Adam  de  la  Halle  ;  les  testa- 
ments de  Jean  de  Meun  et  de  Jean  de  Régnier  {1432) . 

yUlon  va  partir  pour  Angers  ;  i7  nesi  pas  certain 
du  retour.  Aussi  va-i-il  faire  son  testament.  Il  lègue  à 
Guillaume  de  Villon,  son  père  adoptif,  son  bruit,  cest- 
à-dire  sa  renommée  ;  à  celle  qu'il  aimait  et  qui  le  dé- 
daigne, son  cœur  ;  à  divers  personnages,  les  enseignes 
célèbres  du  quartier  ;  à  Jean  Trouvé,  boucher,  le  Mouton, 
le  Bœuf  couronné  et  la  Vache  ;  au  chevalier  du  guet, 
le  Heaume  ;  aux  archers  de  nuit  la  Lanterne  ;  à-  maître 
Jacques  Régnier,  la  Pomme  de  Pin  (enseigne  d'un  ca- 
baret, ce  qui  semble  indiquer  que  Régnier  y  séjournait 
plus  que  de  raison)  ;  il  lègue  de  l'argent  à  trois  petits 
enfants  tout  nus,  Pauvres  orphelins  dépourvus,  dont  il 
donne  les  noms  :  or,  ce  sont  trois  abominables  usuriers  ; 
différents  objets,  gants,  bonnets,  chausses,  diamants,  à 
des  amis  réels  ou  imaginaires  ;  à  Robert  Valée  ses  braies 
(caleçons)  qui  sont  en  gages  au  cabaret  des  Trume- 
lières  ;  à  son  barbier  les  rognures  de  ses  cheveux  ;  à  son 
savetier,  ses  vieux  souliers,  etc.  Suivent  quelques  lais 
figurés  ou  allégoriques,  à  des  chanoines,  à  des  compa- 
gnons de  misère,  aux  curés  de  Paris,  aux  moines. 

Bien  qu'on  trouve  beaucoup  d'esprit  et  surtout,  ça  et 
là,  de  jolis  traits  de  réalisme  dans  le  Petit  Testament, 
cette  œuvre  n'aurait  pas  assuré  à  Villon  la  célébrité  ; 
elle  le  laisserait  confondu  dans  la  masse  des  poètes  de 
second  ordre. 

Le  Grand  Testament.  —  Ici,  bien  que  le  cadre  gé- 
néral soit  analogue,  la  composition  est  plus  complexe. 
Le  poème  a  cent  soixante-treize  strophes.  De  plus  Villon 

y  a  inséré  de  nombreuses  ballades,  dont  quelques-unes, 
selon  G.  Paris,  ont  été  écrites  bien  avant  1461,  et  que 
le  poète  a  eu  l'heureuse  idée  d'enchâsser  à  la  meilleure 
place  ;  on  peut  croire  même  qu'il  a  souvent  dirigé  ou 
fait  dévier  son  développement  de  manière  à  amener  la 
ballade  qu'il  tenait  à  ne  point  perdre.  —  Les  strophes 
l  à  70  forment  une  première  partie,  dans  laquelle  Villon 
parle  de  son  emprisonnement,  de  sa  jeunesse  dissipée, 
de  la  fuite  du  temps,  de  la  mort  qui  n'épargne  personne; 
—  ici  se  trouvent  {après  la  strophe  41)  la  Ballade  des 
dames  du  temps  jadis  {refrain  :  Mais  où  sont  les  neiges 
d'antan  !) ,  la  Ballade  des  seigneurs  du  temps  jadis 
{refrain  :  Mais  où  est  le  preux  Charlemagne  !) .  //  revient 
(strophe  42)  à  la  brièveté  de  la  jeunesse,  et  fait  parler 
la  Belle  heaulmière  qui  regrette  sa  beauté  passée  ;  il 
plaint  lui-même  le  temps  de  ses  amours.  —  A  la  strophe 
70,  Villon  commence  à  tester  ;  c'est  la  seconde  partie, 
formant  comme  un  poème  séparé.  —  Les  legs  du  Grand 
Testament  sont  moins  burlesques  que  ceux  du  Petit, 
mais  sont  encore  souvent  ironiques  :  à  Guillaume  de 
Villon  il  lègue  sa  librairie  {bibliothèque)  ;  aux  frères 
mendiants,  une  oie,  dont  il  donne  les  os  aux  malades 
des  hôpitaux  :  à  Jean  le  Loup,  Voleur,  un  chien  pour 
attaper  les  canards  dans  les  fossés  de  Paris  et  un  man- 
teau pour  les  cacher  ;  des  armes,  à  un  moine  querelleur  ; 
à  sa  mère,  il  lègue  une  ballade  à  Notre-Dame,  etc.  — 
Mais  l'intérêt  du  Grand  Testament  n'est  pas  dans  ces 
legs,  dont  les  allusions  sont  obscures,  et  ont  perdu  pres- 
que toute  leur  saveur  ;  il  est  dans  les  réflexions  morales 
amenées  par  quelques-uns    de    ces    legs.    Ainsi    {strophe 

149)  Villon  se  représente  au  charnier  du  cimetière  des 
Innocents  et  reoient  au  thème  de  la  mort  ;  il  y  revient 
encore  dans  les  dernières  strophes,  quand  il  donne  des 
instructions  pour  son  enterrement  {strophes  163-173). 
Une  dernière  ballade  sert  de  conclusion. 

Originalité  de  Villon.  —  //  est  exagéré  de  dire 
que  Villon  fit  le  premier  de  la  poésie  personnelle.  Avant 
lui,  plusieurs  des  poètes  lyriques  que  nous  avons  nom- 
més, en  particulier  Jean  Bodel,  Ruteheuf,  Eustache 
Deschamps,  Colin  Muset,  Alain  Chartier,  ont,  dans  les 
cadres  conventionnels,  et  au  milieu  d'allégories,  parlé 
de  leur  vie,  de  leurs  amours,  de  leurs  regrets.  Mais  ce 
qui  est  vrai  cest  que  Villon  a  une  personnalité  plus 
caractéristique,  une  âme  plus  humaine  et  surtout  un  accent 
plus  sincère. 

Ce  mauvais  écolier,  ce  vagabond,  ce  coquillard,  ce  réci- 
diviste trois  fois  emprisonné,  deux  fois  sur  le  point  d'être- 
pendu,  est  poète  au  sens  le  plus  moderne  du  mot  ;  il 
nest  pas  guidé  par  sa  raison,  mais  par  sa  sensibilité, 
laquelle  explique  à  la  fois  ses  fautes  et  ses  remords.  Il 
en  est  la  victime  ;  mais  s'il  lui  doit  ses  crimes,  il  lui 
doit  aussi  son  repentir  et  ses  larmes.  Voilà  pour  le  fond. 
Et  rien  n'est  plus  sympathique  qu'une  paut^e  âme  hu- 
maine, qui  connaît  le  bien,  qui  en  goûte  la  beauté,  que 
sa  faiblesse  entraine  au  mal,  et  qui  se  réveille  en  stnr- 
saut,  prise  de  dégoût,  et  qui  tremble  de  faillir  encore, 
et  qui  unit,  comme  H.  Heine  ou  Musset,  le  désespoir 
à  l'ironie. 

Dans  la  forme,  Villon  est  aussi  un  grand  poète  :  il 
voit   et  il  peint.   Il  ne   cherche  pas  de  choses   nouvelles 

OU  ingénieuses,  ce  qui  est  le  propre  du  poète  médiocre 
et  artificiel.  Il  renouvelle  inconsciemment,  par  la  force 
naturelle  de  sa  sensation  et  de  sa  vision,  les  thèmes  les 
plus  communs.  Quoi  de  plus  commun,  en  effet,  que  les 
regrets  de  la  jeunesse  perdue,  que  Vangoisse  de  la  mort  ? 
Mais  cest  précisément  à  la  façon  dont  ils  traitent  ces 
thèmes  quon  reconnaît  les  vrais  poètes.  Villon  au  char- 
nier des  Innocents  égale  Shakespeare  faisant  parler  Ham- 
let  au  cimetière  d'Elsenew,  et  Bossuet  «  ouvrant  un 
tombeau  devant  la  cour  ».  On  voit  tout  ce  que  Villon 
Veut  faire  voir  ;  les  traits  sont  précis,  pittoresques,  colo- 
rés. «  //  a  su  peindre,  dit  G.  Paris,  les  vieilles  accrou- 
pies autour  de  leur  petit  feu  de  chènevottes,  et  les 
femmes  assises  dans  l'église  sur  le  repli  de  leurs  robes, 
et  les  écoliers  modèles  tenant  leurs  pouces  dans  leurs 
ceintures,  et  le  bon  Jean  Cotard  allant  se  coucher  en  tré- 
buchant, et  les  crânes  entassés  dans  les  charniers  des 
Innocents,  et  les  squelettes  des  pendus  balancés  par  le 
vent  aux  poutres  de  Montfaucon.  » 

La  renommée  de  Villon,  —  En  1849,  parut  la 
première  édition  des  œuvres  de  Villon.  Elle  fut  souvent 
réimprimée  jusqu'à  celle  donnée  par  Marot  en  1533, 
édition  corrigée,  commentée,  souvent  avec  honneur,  par- 
fois assez  naïvement,   et  qui  eut  un   grand  succès  (/). 


(1)  Le  dix-septième  siècle  continua  à  lire  Villon  sur  le 
texte  de  Marot.  A  partir  de  1723,  parurent  diverses  éditions, 
dont  quelques-unes  marquaient  un  progrès  phUologiqne  et 
historique.  Mais  aujourd'hui,  les  meilleures  sont  celles  de 
A.  Longnon,  publiée  en  1892  (Lemerre),  une  nouvelle  édition, 
par  le  même  auteur,  en  a  paru  chez  Champion  en  1911;  et 
celle  de  M.  Louis  Thuasne   (August  Picard  1923). 

Villon  ne  fut  jamais  oublié.  Très  goûté  au  seizième 
ùècle,  encore  connu  et  lu  au  dix-septième  {cf.  Art  poé- 
tique de  Boileau)  et  au  dix-huitième  siècle,  Villon  pro- 
fita plus  qu  aucun  autre  poète,  plus  que  Ronsard  lui- 
même,  de  la  réaction  romantique.  Sa  vie  de  bohème,  la 
Variété  de  son  style  qui  unit  le  grotesque  au  sublime, 
son  réalisme  un  peu  cru,  tout  devait  le  faire  considérer 
comme  un  ancêtre. 

Ch.  M.  DES  Granges. 

Elxtrait  de  l'Histoire  de  la  Littérature  française  (Hatier, 
éditeur) . 


LE  LAIS 
FRANÇOIS  VILLON 


POESIES 


L'an  quatre  cens  cinquante-six, 
Je,  François  Villon,   escollier. 
Considérant,  de  sens  rassis. 
Le  frain  aux  dens,  franc  au  collier, 
Qu'on  doit  ses  œuvres  conseillier. 
Comme  Vegece  le  raconte. 
Sage  rommain,  grant  conseillier, 
Ou  autrement  on  se  mesconte... 

En  ce  temps  que  j'ay  dit  devant. 
Sur  le  Noël,  morte  saison, 
Que  les  loups  se  vivent  de  vent 
Et  qu'on  se  tient  en  sa  maison, 
Pour  le  frimas,  près  du  tison. 
Me  vint  ung  vouloir  de  brisier 
La  très  amoureuse  prison 
Qui  souloit  mon  cuer  debrisier. 

Je  le  feis  en  telle  façon, 

Voyant  celle  devant  mes  yeulx 

Consentant  a  ma  defîaçon, 

Sans  ce  que  ja  luy  en  fust  mieulx; 

Dont  je  me  dueil  et  plains  aux  cieulx, 

En  requérant  d'elle  vengence 

A  tous  les  dieux  venerieux, 

Et  du  grief  d'amours  allegence. 

Et  se  j'ay  prins  en  ma  faveur 
Ces  doulx  regars  et  beaux  semblans 
De  très  décevante  saveur, 
Me  trespersans  jusques  aux  flans, 
Bien  ilz  ont  vers  moy  les  piez  blans 
Et  me  faillent  au  grant  besoing. 
Planter  me  fault  autres  complans 
Et  frapper  en  ung  autre  coing. 

Le  regart  de  celle  m'a  prins 
Qui  m'a  esté  félonne  et  dure  : 
Sans  ce  qu'en  riens  aye  mesprins, 
Veult  et  ordonne   que  j'endure 
La  mort,  et  que  plus  je  ne  dure; 
Si  n'y  voy  secours  que  fouir. 
Rompre  veult  la  vive  souldure, 
Sans  mes  piteux  regretz  ouïr  1 

Pour  obvier  à  ces  dangiers, 
Mon  mieulx  est,  ce  croy,  de  fouïr. 
Adieu  !  Je  m'en  vois  a  Angiers, 
Puis  qu'el  ne  me  veult  impartir 
Sa  grâce,  ne  me  départir. 
Par  elle  meurs,  les  membres  sains  ; 
Au  fort,  je  suis  amant  martir 
Du  nombre  des  amoureux  sains. 

Combien  que  le  départ  me  soit 
Dur,  si  faut  il  que  je  l'eslongne  : 
Comme  mon  povre  sens  conçoit, 
Autre  que  moy  est  en  quelongne 
Dont  oncques  soret  de  Boulongne 
Ne  fut  plus  altéré  d'umeur. 
C'est  pour  moy  piteuse  besongne  : 
Dieu  en  vueille  ouïr  ma  clameur  I 

Et  puis  que  départir  me  fault, 
Et  du  retour  ne  suis  certain, 
(Je  ne  suis  homme  sans  desfault 
Ne  qu'autre  d'assier  ne  d'estain; 
Vivre  aux  humains  est  incertain, 
Et  après  mort  n'y  a  relaiz; 
Je  m'en  vois  en  pays  loingtain), 
Si  establis  ce  présent  laiz. 


n 


♦  ♦♦»♦»♦♦     POÉSIE»     ♦♦♦»♦»♦♦» 

Premièrement,  ou  nom  du  Père, 
Du  Filz  et  du  Saint  E^perit, 
Et  de  sa  glorieuse  Mère 
Par  qui  grâce  riens  ne  périt, 
Je  laisse,  de  par  Dieu,  mon  bruit 
A  maistre  Guillaume  Villon, 
Qui  en  l'onneur  de  son  nom  bruit, 
Mes  tentes  et  mon  p>avillon. 

Item,  a  celle  que  j'ay  dit. 
Qui  si  durement  m'a  chassie 
Que  je  suis  de  joye  interdit 
Et  de  tout  plaisir  dechassié. 
Je  laisse  mon  cuer  enchassié, 
Palle,  piteux,  mort  et  transy  : 
Elle  m'a  ce  mal  pourchassié. 
Mais  Dieu  lui  en  face  mercyl 

Item,  a  maistre  Ythier  Marchant, 
Auquel  je  me  sens  très  tenu. 
Laisse  mon  branc  d'acier  tranchant, 
Ou  a  maistre  Jehan  le  Cornu, 
Qui  est  en  gage  détenu 
Pour  ung  escot  huit  solz  montant; 
Si  vueil,  selon  le  contenu. 
Qu'on  leur  livre,  en  le  rachetant. 

Item,  je  laisse  a  Saint  Amant 
Le  Cheval  Blanc  avec  la  Mule 
(Et  a  Blarru  mon  dyamant) 
Et  l'Asne  Royé  qui  recule. 
Et  le  décret  qui  articule 
Omnis  utriusque  sexus, 
Contre  la  Carmeliste  bule 
Laisse  aux  curez,  pour  mettre  sus. 

Et  a  maistre  Robert  Vallée, 
Povre  clerjot  en  Parlement, 
Qui  n'entent  ne  mont  ne  vallée, 
J'ordonne  principalement 
Qu'on  luy  baille  legierement 
Mes  brayes,  estans  aux  Trumillieres , 
Pour  coefFer  plus  honnestement 
S'amye  Jehanne  de  Millieres. 

Pour  ce  qu'il  est  de  lieu  honneste, 
Fault  qu'il  soil  mieulx  recompensé. 
Car  Saint  Esperit  l'admoneste, 
Obstant  ce  qu'il  est  insensé; 
Pour  ce,  je  me  suis  pourpensé 
A  recouvrer  sur  Maupensé, 
Puis  qu'il  n'a  sens  ne  qu'une  aulmoire. 
Qu'on  luy  baille  l'Art  de  Mémoire. 

Item,  pour  assigner  la  vie 

Du  dessusdit  maistre  Robert, 

(Pour  Dieul  n'y  ayez  point  d'envie  I) 

Mes  parens,  vendez  mon  haubert, 

Et  que  l'argent,  ou  la  plus  part. 

Soit  emploie,  dedans  ces  Pasques, 

A  acheter  a  ce  poupart 

Une  fenestre  emprès  Saint  Jaques. 

Item,  laisse  et  donne  en  pur  don 
Mes  gans  et  ma  hucque  de  soye 
A  mon  amy  Jaques  Cardon, 
Le  glan  aussi  d'une  saulsoye, 
Et  tous  les  jours  une  grasse  oye 
Et  ung  chappon  de  haulte  gresse, 
Dix  muys  de  vin  blanc  comme  croye, 
Et  deux  procès,  que  trop  n'engresse. 

Item,  je  laisse  a  ce  noble  homme, 
Régnier  de  Montigny,  troys  chiens  ; 
Aussi  a  Jehan  Raguier  la  somme 
De  cent  frans,  prins  sur  tous  mes  biens. 
Mais  quoy!  Je  n'y  comprens  en  riens 
Ce  que  je  pourray  acquérir  : 
On  ne  doit  trop  prendre  des  siens, 
Ne  son  amy  trop  surquerir. 

Item,  au  seigneur  de  Grigny 
Laisse  la  garde  de  Nigon, 
Et  six  chiens  plus  qu'a  Montigny, 
Vicestre,  chastel  et  dongon; 
Et  a  ce  malostru  changon, 
Mouton,  qui  le  tient  en  procès, 
Laisse  trois  coups  d'ung  escourgon. 
Et  couchier,  paix  et  aise,  es  ceps. 

Et  a  maistre  Jaques  Raguier 
Laisse  VAbruvoûer  Popin, 
Perches,  poussins  au  blanc  mengier, 
Tousjours  le  chois  d'ung  bon  lopin, 
Le  trou  de  la  Po7nme  de  Pin, 
Clos  et  couvert,  au  feu  la  plante, 
Enmailloté  en  jacopin; 
Et  qui  voudra  planter,  si  plante. 

Item,  a  maistre  Jehan  Mautaint 
Et  maistre  Pierre  Basennier, 
Le  gré  du  seigneur  qui  attaint 
Troubles,  forfaiz,  sans  espargnier; 
Et  a  mon  procureur  Fournier, 
Bonnetz  cours,  chausses  semelees, 
Taillées  sur  mon  cordouannier, 
Pour  porter  durant  ces  gelées. 

Item,  a  Jehan  Trouvé,  bouchier, 
Laisse  le  Mouton  franc  et  tendre, 
Et  ung  tacon  pour  esmouchier 
Le  Beuj  Couronné  qu'on  veult  vendre, 
Et  la  Vache  :  qui  pourra  prendre 
Le  vilain  qui  la  trousse  au  col, 
S'il  ne  la  rent,  qu'on  le  puist  pendre 
Ou  estrangler  d'ung  bon  licol! 

Item,  au  Chevalier  du  Guet, 
Le  Hëaulme  luy  establis; 
Et  aux  piétons  qui  vont  d'aguet 
Tastonnant  par  ces  establis, 
Je  leur  laisse  deux  beaux  rubis, 
La  Lanterne  a  la  Pierre  au  Let. 
Voire,  mais  j'auray  les  Troys  Lis, 
S'ilz  me  mainent  en  Chastellet. 

Item,  a  Perrenet  Marchant, 
Qu'on  dit  le  Bastart  de  la  Barre, 
Pour  ce  qu'il  est  très  bon  marchant, 
Luy  laisse  trois  gluyons  de  fuerre 
Pour  estendre  dessus  la  terre 
A  faire  l'amoureux  mestier. 
Ou  il  luy  fauldra  sa  vie  querre, 
Car  il  ne  scet  autre  mestier. 

Item,  au  Loup  et  a  Cholet 
Je  laisse  a  la  fois  ung  canart 
Prins  sur  les  murs,  comme  on  souloit, 
Envers  les  fossez,  sur  le  tart; 
Et  a  chascun  ung  grant  tabart 
De  cordelier  jusques  aux  piez, 
Busche,  charbon  et  pois  au  lart, 
Et  mes  houseaulx  sans  avantpiez. 

De  rechief,  je  laisse,  en  pitié, 
A  trois  petis  enfans  tous  nus 
Nommez  en  ce  présent  traictié, 
Povres  orphelins  impourveus. 
Tous  deschaussiez,  tous  despourveus, 
Et  desnuez  comme  le  ver; 
J'ordonne  qu'ilz  soient  pourveus, 
Au  moins  pour  passer  cest  yver. 

Premièrement,  Colin  Laurens, 
Girart  Gossouyn  et  Jehan  Marceau, 
Despourveus  de  biens,  de  parens, 
Qui  n'ont  vaillant  l'ance  d'ung  seau, 
Chascun  de  mes  biens  ung  fesseau, 
Ou  quatre  blans,  s'ilz  l'ayment  mieulx. 
Hz  mengeront  maint  bon  morceau, 
Les  enfans,  quand  je  seray  vieulx! 

Item,  ma  nominacion, 
Que  j'ay  de  l'Université, 
Laisse  par  resignacion 
Pour  seclurre  d'aversité 
Povres  clers  de  ceste  cité 
Soubz  cest  intendit  contenus  : 
Charité  m'y  a  incité, 
Et  Nature,  les  voiant  nus. 

C'est  maistre  Guillaume  Cotin 
Et  maistre  Thibault  de  Victry, 
Deux  povres  clers,  parlans  latin, 
Paisibles  enfans,  sans  estry, 
Humbles,  bien  chantans  au  lectry; 
Je  leur  laisse  cens  recevoir 
Sur  la  maison  Guillot  Gueuldry, 
En  attendant  de  mieulx  avoir. 

Item,  et  j'adj oings  a  la  crosse 
Celle  de  la  rue  Saint  Anthoine, 
Ou  ung  billart  de  quoy  on  crosse, 
Et  tous  les  jours  plain  pot  de  Saine; 
Aux  pigons  qui  sont  par  essoine 
Enserrez  soubz  trappe  volière, 
Mon  mirouër  bel  et  ydoine 
Et  la  grâce  de  la  geôlière. 

Item,  je  laisse  aux  hospitaux 
Mes  chassiz  tissus  d'arigniee; 
Et  aux  gisans  soubz  les  estaux, 
Chascun  sur  l'œil  une  grongniee. 
Trembler  a  chiere  renfrongniee, 
Megres,  velus  et  morfondus, 
Chausses  courtes,  robe  rongniee, 
Gelez,  murdris  et  enfondus. 

Item,  je  laisse  a  mon  barbier 
Les  rongneures  de  mes  cheveulx, 
Plainement  et  sans  destourbier; 
Au  savetier  mes  souliers  vieulx. 
Et  au  freppier  mes  habitz  tieulx 
Que,  quant  du  tout  je  les  délaisse, 
Pour  moins  qu'ilz  ne  cousterent  neufz, 
Charitablement  je  leur  laisse. 

Item,  je  laisse  aux  Mendians, 
Aux  Filles  Dieu  et  aux  Béguines, 
Savoureux  morceaulx  et  frians, 
Flaons,  chappons  et  grasses  gelines. 
Et  puis  preschier  les  Quinze  Signes, 
Et  abatre  pain  a  deux  mains. 
Carmes  chevauchent  noz  voisines. 
Mais  cela,  ce  n'est  que  du  mains. 

Item,  laisse  le  Mortier  d'Or 
A  Jehan,  l'espicier,  de  la  Garde, 
Et  une  potence  Saint  Mor, 
Pour  faire  ung  broyer  a  moustarde. 
A  celuy  qui  feist  l'avant  garde 
Pour  faire  sur  moy  griefz  exploiz, 
De  par  moy  saint  Anthoine  Tarde! 
Je  ne  luy  feray  autre  laiz. 

Item,  je  laisse  a  Merebeuf 
Et  a  Nicolas  de  Louviers, 
A  chascun  l'escaille  dung  œuf, 
Plaine  de  frans  et  d'escus  vieulx. 
Quant  au  concierge  de  Gouvieulx, 
Pierre  de  Rousseville,  ordonne 
Pour  le  donner  entendre  mieulx, 
Escus  telz  que  le  Prince  donne. 

Finablement,  en  escripvant. 

Ce  soir,  seulet,  estant  en  bonne, 

Dictant  ce  laiz  et  descripvant. 

J'ouïs  la  cloche  de  Serbonne, 

Qui  tousjours  a  neuf  heures  sonne 

Le  salut  que  l'ange  prédit; 

Si  suspendis  et  y  mis  bonne 

Pour  prier  comme  le  cuer  dit. 

Ce  faisant,  je  m'entroublié, 
Non  pas  par  force  de  vin  boire, 
Mon  esperit  comme  lié; 
Lors  je  sentis  dame  Mémoire 
Reprendre  et  mettre  en  son  aumoire 
Ses  espèces  collateralles, 
Oppinative  faulce  et  voire. 
Et  autres  intellectuales, 

Et  mesmement  l'estimative, 

Par  quoy  prospective  nous  vient; 

Similative,  formative, 

Desquelz  bien  souvent  il  advient 

Que,  par  leur  trouble,  homme  devient 

Fol  et  lunatique  par  mois  : 

Je  l'ay  leu,  se  bien  m'en  souvient. 

En  Aristote  aucunes  fois. 

Dont  le  sensitif  s'esveilla 
Et  esvertua  Fantaisie, 
Qui  tous  organes  resveilla, 
Et  tint  la  souvraine  partie 
En  suspens  et  comme  amortie 
Par  oppression  d'oubliance 
Qui  en  moy  s'estoit  espartie 
Pour  monstrer  des  sens  Taliance. 

Puis  que  mon  sens  fut  a  repos 
Et  l'entendement  demeslé, 
Je  cuidé  finer  mon  propos; 
Mais  mon  encre  estoit  gelé 
Et  mon  cierge  trouvé  soufflé; 
De  feu  je  n'eusse  peu  finer. 
Si  m'endormis,  tout  enmouflé. 
Et  ne  peus  autrement  finer. 

Fait  au  temps  de  ladite  date 
Par  le  bien  renommé  Villon, 
Qui  ne  menjue  figue  ne  date. 
-Sec  et  noir  comme  escouvillon, 
Il  n'a  tente  ne  pavillon 
Qu'il  n'ait  laissié  à  ses  amis, 
Et  n'a  mais  qu'ung  peu  de  billon 
Qui  sera  tantost  a  fin  mis. 

En  l'an  de  mon  trentiesme  aage, 
Que  toutes  mes  hontes  j'eus  beues, 
Ne  du  tout  fol,  ne  du  tout  sage, 
Non  obstant  maintes  peines  eues. 
Lesquelles  j'ay  toutes  receues 
Soubz  la  main  Thibault  d'Aussigny... 
S'evesque  il  est,  seignant  les  rues. 
Qu'il  soit  le  mien  je  le  regny! 

Mon  seigneur  n'est  ne  mon  evesque; 
Soubz  luy  ne  tiens  si  n'est  en  friche; 
Foy  ne  luy  doy  n'ommage  avecque; 
Je  ne  suis  son  serf  ne  sa  biche. 
Peu  m'a  d'un  petite  miche 
Et  de  froide  eaue  tout  ung  esté. 
Large  ou  estroit,  moult  me  fut  chiche  : 
Tel  luy  soit  Dieu  qu'il  m'a  esté  ! 

Et  s'aucun  me  vouloit  reprendre 

Et  dire  que  je  le  mauldis, 

Non  fais,  se  bien  le  scet  comprendre, 

En  riens  de  luy  je  ne  mesdis. 

Vecy  tout  le  mal  que  j'en  dis  : 

S'il  m'a  esté  misericors, 

Jhesus,  le  roy  de  paradis, 

Tel  luy  soit  a  l'ame  et  au  corps  ! 

Et  s'este  m'a  dur  et  cruel 

Trop  plus  que  cy  ne  le  raconte, 

Je  vueil  que  le  Dieu  étemel 

Luy  soit  donc  semblable  a  ce  compte  ! 

Et  l'Eglise  nous  dit  et  compte 

Que  prions  pour  noz  ennemis. 

Je  vous  diray  :  «  J'ay  tort  et  honte, 

Quoy  qu'il  m'ait  fait,  a  Dieu  remis  I  » 

Si  prieray  pour  luy  de  bon  cuer, 
Par  l'ame  du  bon  feu  Cotart  I 
Mais  quoy  I  ce  sera  donc  par  cuer. 
Car  de  lire  je  suis  fetart. 
Prière  en  feray  de  Picart  ; 
S'il  ne  le  scet,  voise  l'aprendre, 
S'il  m'en  croit,  ains  qu'il  soit  plus  tart, 
A  Douai  ou  a  l'Isle  en  Flandre  1 

Combien,  se  ouïr  veult  qu'on  prie 

Pour  luy,  foy  que  doy  mon  baptesme  ! 

Obstant  qu'a  chascun  ne  le  crie, 

Il  ne  fauldra  pas  a  son  esme. 

Ou  Psaultier  prens,  quant  suis  a  mesme, 

Qui  n'est  de  beuf  ne  cordouen, 

Le  verselet  escript  septiesme 

Du  psëaulme  Deus  laudem. 

Si  prie  au  benoist  fils  de  Dieu, 
Qu'a  tous  mes  besoings  je  reclame, 
Que  ma  povre  prière  ait  lieu 
Vers  luy,  de  qui  tiens  corps  et  ame, 
Qui  m'a  préservé  de  maint  blasme 
Et  franchy  de  vile  puissance. 
Loué  soit  il,  et  Nostre  Dame, 
Et  Loys,  le  bon  roy  de  France  ! 

Auquel  doint  Dieu  l'eur  de  Jacob 
Et  de  Salmon  l'onneur  et  gloire  ; 
Quant  de  proesse,  il  en  a  trop, 
De  force  aussi,  par  m'ame,  voire  l 
En  ce  monde  cy  transitoire. 
Tant  qu'il  a  de  long  et  de  lé, 
Afifin  que  de  luy  soit  mémoire, 
Vivre  autant  que  Mathusalé  I 

Et  douze  beaux  enfans,  toua  masles, 
Voire  de  son  chier  sang  royal, 
Aussi  preux  que  fut  le  grant  Charles, 
Conceus  en  ventre  nupcial, 
Bons  comme  fut  sainct  Marcial  ! 
Ainsi  en  preigne  au  feu  Dauphin  1 
Je  ne  luy  souhaite  autre  mal. 
Et  puis  paradis  a  la  fin. 

Pour  ce  que  foibie  je  me  sens 
Trop  plus  de  biens  que  de  santé, 
Tant  que  je  suis  en  mon  plain  sens, 
Si  peu  que  Dieu  m'en  a  preste. 
Car  d'autre  ne  l'ay  emprunté, 
J'ay  ce  Testament  très  estable 
Faict,  de  dernière  voulenté. 
Seul  pour  tout  et  irrévocable. 

Escript  l'ay  l'an  soixante  et  ung 

Que  le  bon  roy  me  délivra 

De  la  dure  prison  de  Mehun, 

Et  que  vie  me  recouvra, 

Dont  suis,  tant  que  mon  corps  vivra, 

Tenu  vers  luy  m'humilier, 

Ce  que  feray  tant  qu'il  mourra  : 

Bienfait  ne  se  doit  oublier. 

Or  est  vray  qu'après  plainz  et  pleurs 
Et  angoisseux  gemissemens, 
Apres  tristesses  et  douleurs, 
Labeurs  et  griefz  cheminemens, 
Travail  mes  lubres  sentemens, 
Esguisez  comme  une  pelote, 
M'ouvrit  plus  que  tous  les  comraiens 
D'Averroys  sur  Aristote. 

Combien  qu'au  plus  fort  de  mes  maulx, 
En  cheminant  sans  croix  ne  pile, 
Dieu,  qui  les  pèlerins  d'Esmaus 
Conforta,  ce  dit  l'Evangile, 
Me  monstra  une  bonne  ville 
Et  pourveut  du  don  d'espérance; 
Combien  que  le  pécheur  soit  vile, 
Riens  ne  hayt  que  persévérance. 

Je  suys  pécheur,  je  le  sçay  bien  ; 
Pourtant  ne  veult  pas  Dieu  ma  mort. 
Mais  convertisse  et  vive  en  bien. 
Et  tout  autre  que  pechié  mort. 
Combien  qu'en  pechié  soye  mort, 
Dieu  vit,  et  sa  miséricorde. 
Se  conscience  me  remort, 
Par  sa  grâce  pardon  m'accorde. 

Et  comme  le  noble  Romant 
De  la  Rose  dit  et  confesse 
En  son  premier  commencement 
Qu'on  doit  jeune  cuer  en  jeunesse, 
Quant  on  le  voit  viel  en  vieillesse, 
Excuser,  helas  !  il  doit  voir. 
Ceulx  donc  qui  me  font  telle  presse 
En  meurté  ne  me  vouldroient  veoir. 

Se,  pour  ma  mort,  le  bien  publique 
D'aucune  chose  vaulsist  mieulx, 
A  mourir  comme  ung  homme  inique 
Je  me  jugasse,  ainsi  m'aist  Dieux  I 
Griefz  ne  faiz  a  jeune  n'a  vieulx, 
Soie  sur  piez  ou  soie  en  bière  : 
Les  mons  ne  bougent  de  leurs  lieux 
Pour  ung  povre,  n'avant  n'arriére. 

Ou  temps  qu'Alexandre  régna, 
Ung  homs  nommé  Diomedès 
Devant  luy  on  luy  amena, 
Engrillonné  poulces  et  des 
Comme  ung  larron,  car  il  fut  des 
Escumeurs  que  voions  courir  ; 
Si  fut  mis  devant  ce  cadès, 
Pour  estre  jugié  a  mourir. 

L'empereur  si  Taraisonna  : 

((  Pour  quoy  es  tu  larron  de  mer  ?  » 

L'autre  responce  luy  donna  : 

«Pour  quoy  larron  me  faiz  nommer? 

Pour  ce  qu'on  me  voit  escumer 

En  une  petiote  fuste  ? 

Se  comme  toy  me  peusse  armer, 

Comme  toy  empereur  je  feusse. 

((  Mais  que  veulx  tu  ?  De  ma  fortune, 
Contre  qui  ne  puis  bonnement. 
Qui  si  faulcement  me  fortune, 
Me  vient  tout  ce  gouvernement. 
Excuse  moy  aucunement 
Et  saiche  qu'en  grant  povreté 
(Ce  mot  se  dit  communément) 
Ne  gist  pas  grande  loyauté.  » 

Quant  l'empereur  ot  remiré 

De  Diomedès  tout  le  dit  : 

((  Ta  fortune  je  te  mueray 

Mauvaise  en  bonne»,  si  luy  dit. 

Si  fist  il.  One  puis  ne  mesfit 

A  personne,  mais  fut  vray  homme. 

Valere  pour  vray  le  bauldit. 

Qui  fut  nommé  le  Grant  a  Romme. 


31 


POESIES    -^- 

Se  Dieu  m'eust  donné  rencontrer 
Ung  autre  piteux  Alixandre 
Qui  m'eust  fait  en  bon  eur  entrer, 
Et  lors  qui  m'eust  veu  condescendre 
A  mal,  estre  ars  et  mis  en  cendre 
Jugié  me  fusse  de  ma  voix. 
Nécessité  fait  gens  mesprendre 
Et  faim  saillir  le  loup  du  bois. 

Je  plains  le  temps  de  ma  jeunesse, 
(Cuquel  j'ay  plus  qu'autre  gale 
Jusque  a  l'entrée  de  viellesse). 
Qui  son  partement  m'a  celé. 
Il  ne  s'en  est  a  pié  aie 
N'a  cheval  :  helas  !  comment  don  ? 
Soudainement  s'en  est  volé 
Et  ne  m'a  laissié  quelque  don. 

Aie  s'en  est,  et  je  demeure, 
Povre  de  sens  et  de  savoir, 
Triste,  failly,  plus  noir  que  meure. 
Qui  n'ay  ne  cens,  rente,  n'avoir, 
Des  miens  le  mendre,  je  dy  voir, 
De  me  desavouer  s'avance, 
Oubliant  naturel  devoir 
Par  faulte  d'ung  peu  de  chevance. 

Si  ne  crains  avoir  despendu 
Par  friander  ne  par  leschier; 
Par  trop  amer  n'ay  riens  vendu 
Qu'amis  me  puissent  reprouchier, 
Au  moins  qui  leur  couste  moult  chier. 
Je  le  dy  et  ne  croy  mesdire; 
De  ce  que  je  me  puis  revenchier  : 
Qui  n'a  meffait  ne  le  doit  dire. 

Bien  est  verte  que  j'ay  amé 

Et  ameroie  voulentiers; 

Mais  triste  cuer,  ventre  affamé 

Qui  n'est  rassasié  au  tiers, 

M'oste  des  amoureux  sentiers. 

Au  fort,  quelqu'ung  s'en  recompence, 

Qui  est  remply  sur  les  chantiers; 

Car  la  dance  vient  de  la  pance. 

Hé  Dieu!  se  j'eusse  estudié 
Ou  temps  de  ma  jeunesse  folle. 
Et  a  bonnes  meurs  dédié 
J'eusse  maison  et  couche  molle. 
Mais  quoy?  je  fuyoie  l'escolle, 
Comme  fait  le  mauvais  enfant. 
En  escripvant  ceste  parolle, 
A  peu  que  le  cuer  ne  me  fent. 

Le  dit  du  Sage  trop  le  feiz 
Favorable,  (bien  en  puis  mais!) 
Qui  dit  :   ((  Esjoys  toy,  mon  filz, 
En  ton  adolescence.  »  Mais 
Ailleurs  sert  bien  d'ung  autre  mes, 
Car  ((jeunesse  et  adolescence», 
C'est  son  parler,  ne  moins  ne  mais, 
((  Ne  sont  qu'abus  et  ignorance.  » 

((  Mes  jours  s'en  sont  allez  errant 

Comme,  »  dit  Job,  ((  d'une  touaille 

Sont  les  filetz,  quant  tisserant 

En  son  poing  tient  ardente  paille.  » 

Lors,  s'il  y  a  nul  bout  qui  saille, 

Soudainement  il  le  ravit. 

Si  ne  crains  plus  que  rien  m'assaille, 

Car  a  la  mort  tout  s'assouvit. 

Ou  sont  les  gracieux  galans 
Que  je  suivoye  ou  temps  jadis, 
Si  bien  chantans,  si  bien  parlans. 
Si  plaisans  en  faiz  et  en  dis? 
Les  aucuns  sont  mors  et  roidis, 
D'eulx  n'est  il  plus  riens  maintenant 
Repos  aient  en  paradis, 
Et  Dieu  saulve  le  remenant! 

Et  les  autres  sont  devenus, 

Dieu  mercy  !  grans  seigneurs  et  maistres  ; 

Les  autres  mendient  tous  nus 

Et  pain  ne  voient  qu'aux  f  enestres  ; 

Les  autres  sont  entrez  en  cloistres 

De  Celestins  et  de  Chartreux, 

Botez,  housez  com  pescheurs  d'oistrea  : 

Vez  la  Testât  divers  d'entre  eux. 

Aux  grans  maistres  Dieu  doint  bien  faire, 

Vivans  en  paix  et  en  requoy; 

En  eulx  il  n'y  a  que  refaire 

Si  s'en  fait  bon  taire  tout  quoy. 

Mais  aux  povres  qui  n'ont  de  quoy. 

Comme  moy,  doint  Dieu  patience! 

Aux  autres  ne  fault  qui  ne  quoy, 

Car  assez  ont  pain  et  pitance. 

Bons  vins  ont,  souvent  embrochiez, 
Saulces,  brouetz  et  gros  poissons; 
Tartes,  flaons,  oefz  fritz  et  pochiez, 
Perduz  et  en  toutes  façons. 
Pas  ne  ressemblent  les  maçons 
Que  servir  fault  a  si  grant  peine  : 
Hz  ne  veulent  nuls  eschançons. 
De  soy  verser  chascun  se  peine. 

En  cest  incident  me  suis  mis 
Qui  de  riens  ne  sert  a  mon  fait  ; 
Je  ne  suis  juge,  ne  commis 
Pour  pugnir  n'absoudre  meffait  : 
De  tous  suis  le  plus  imparfait, 
Loué  soit  le  doulx  Jhesucrist  ! 
Que  par  moy  leur  soit  satisfait  ; 
Ce  que  j'ay  escript  est  escript. 

Laissons  le  moustier  ou  il  est  ; 
Parlons  de  chose  plus  plaisante  : 
Ceste  matière  a  tous  ne  plaist, 
Ennuyeuse  est  et  desplaisante. 
Povreté,  chagrine  et  dolente, 
Tousjours  despiteuse  et  rebelle, 
Dit  quelque  parolle  cuisante  ; 
S'elle  n'ose,  si  le  pense  elle. 

Povre  je  suis  de  ma  jeunesse. 
De  povre  et  de  petite  extrace. 
Mon  père  n'ot  oncq  grant  richesse, 
Ne  son  ayeul,  nommé  Orace. 
Povreté  tous  nous  suit  et  trace. 
Sur  les  tombeaulx  de  mes  ancestres 
Les  âmes  desquelz  Dieu  embrasse  ! 
On  n'y  voit  couronnes  ne  ceptres. 

De  povreté  me  guermentant, 

Souventesfois  me  dit  le  cuer  : 

((  Homme,  ne  te  doulouse  tant 

Et  ne  demaine  tel  douleur, 

Se  tu  n'as  tant  qu'eust  Jaques  Cuer  : 

Mieulx  vault  vivre  soubz  gros  bureau 

Povre,  qu'avoir  esté  seigneur 

Et  pourrir  soubz  riche  tombeau  I  » 

Qu'avoir   esté  seigneur  !...   Que   dis  ? 
Seigneur,  las  !  et  ne  l'est  il  mais  ? 
Selon  les  davitiques  dis 
Son  lieu  ne  congnoistra  jamais. 
Quant  du  surplus,  je  m'en  desmetz  : 
Il  n'appartient  a  moy,  pécheur  ; 
Aux  théologiens  le  remetz, 
Car  c'est  office  de  prescheur. 

Si  ne  suis,  bien  le  considère, 

Filz  d'ange  portant  dyademe 

D'estoille  ne  d'autre  sidère. 

Mon  père  est  mort.  Dieu  en  ait  l'ame  ! 

Quant  est  du  corps,  il  gist  soubz  lame.. 

J'entens  que  ma  mère  mourra, 

—  Et  le  scet  bien,  la  povre  femme,  — 

Et  le  filz  pas  ne  demourra. 

Je  congnois  que  povres  et  riches. 
Sages  et  folz,  prestres  et  laiz, 
Nobles,  villains,  larges  et  chiches, 
Petiz  et  grans,  et  beaulx  et  laiz, 
Dames  a  rebrassez  coUetz, 
De  quelconque  condicion, 
Portans  atours  et  bourreletz, 
Mort  saisit  sans  excepcion. 

Et  meure  Paris  ou  Helaine, 
Quiconques  meurt,  meurt  a  douleur 
Telle  qu'il  pert  vent  et  alaine  ; 
Son  fiel  se  crevé  sur  son  cuer, 
Puis  sue,  Dieu  scet  quelle  sueur  I 
Et  n'est  qui  de  ses  maulx  l'alege  : 
Car  enfant  n'a,  frère  ne  seur, 
Qui  lors  voulsist  estre  son  plege. 

La  mort  le  fait  blesmir,  pallir, 
Le  nez  courber,  les  vaines  tendre. 
Le  col  enfler,  la  chair  mollir, 
Joinctes  et  nerfs  croistre  et  estendre. 
Corps  femenin,  qui  tant  es  tendre, 
Poly,  souef,  si  précieux, 
Te  fauldra  il  ces  maulx  attendre  ? 
Ouy,  ou  tout  vif  aler  es  cieulx. 

BALADE  DES  DAMES  DU  TEMPS  JADIS 


Dictes  moy  ou,  n'en  quel  pays, 

Est  Flora  la  belle  Rommaine  ; 

Archipiada,  ne  Thaïs, 

Qui  fut  sa  cousine  germaine  ; 

Echo,  parlant  quant  bruyt  on  maine 

Dessus  rivière  ou  sus  estan. 

Qui  beaulté  ot  trop  plus  qu'uraaine  ? 

Mais  ou  sont  les  neiges  d'antan  ? 

Ou  est  la  très  sage  Heloys, 
Pour  qui  chastré  fut  et  puis  moyne 
Pierre  Esbaillart  a  Saint^Denis  ? 
Pour  son  amour  ot  ceste  essoyne. 
Semblablement,  ou  est  la  royne 
Qui  commanda  que  Buridan 
Fust  gecté  en  ung  sac  en  Saine  ? 
Mais  ou  sont  les  neiges  d'antan  ? 

La  royne  Blanche  comme  lis 
Qui  chantoit  a  voix  de  seraine, 
Berte  au  grant  pié,  Bietria,  Alis, 
Haremburgis  qui  tint  le  Maine. 
Et  Jehanne,  la  bonne  Lorraine, 
Qu'Englois  brûlèrent  a  Rouan  ; 
Ou  sont  ilz,  Vierge  souveraine  ? 
Mais  ou  sont  les  neiges  d'antan  ? 

Prince,  n'enquerez  de  sepmaine 
Ou  elles  sont,  ne  de  cest  an. 
Que  ce  reffrain  ne  vous  remaine  : 
Mais  ou  sont  les  neiges  d'antan  ? 

BALADE  DES  SEIGNEURS 
DU  TEMPS  JADIS 


Qui  plus,  ou  est  le  tiers  Calixte, 

Dernier  decedé  de  ce  non, 

Qui  quatre  ans  tint  le  papaliste? 

Alphonce  le  roy  d'Aragon, 

Le  gracieux  duc  de  Bourbon, 

Et  Artus  le  duc  de  Bretaigne, 

Et  Charles  septiesme  le  bon  ? 

Mais  ou  est  le  preux  Charlemaigne  ? 

Semblablement,  le  roy  Scotiste 
Qui  demy  face  ot,  ce  dit  on, 
Vermeille  comme  une  amatiste 
Depuis  le  front  jusqu'au  menton  ? 
Le  roy  de  Chippre  de  renon, 
Helas  !  et  le  bon  roy  d'Espaigne 
Duquel  je  ne  sçay  pas  le  non  ? 
Mais  ou  est  le  preux  Charlemaigne  ? 

D'en  plus  parler  je  me  désiste  ; 

Le  monde  n'est  qu'abusion. 

Il  n'est  qui  contre  mort  résiste 

Ne  qui  treuve  provision. 

Encor  fais  une  question  : 

Lancelot  le  roy  de  Behaigne, 

Ou  est-il  ?  Ou  est  son  tayon  ? 

Mais  ou  est  le  preux  Charlemaigne  ? 

Ou  est  Claquin  le  bon  Breton  ? 
Ou  le  conte  Daulphin  d'Auvergne 
Et  le  bon  feu  duc  d'Alençon  ? 
Mais  ou  est  le  preux  Charlemaigne  ? 

BALADE  EN  VIEIL 
LANGAGE  FRANÇOYS 


Car,  ou  soit  ly  sains  apostolles, 
D'aubes  vestus,  d'amys  coeffez, 
Qui  ne  saint  fors  saintes  estolles 
Dont  par  le  col  prent  ly  mauffez 
De  mal  talant  tout  eschauffez, 
Aussi  bien  meurt  que  filz,  servans, 
De  ceste  vie  cy  boufiFez  : 
Autant  en  emporte  ly  vens. 

Voire,  ou  soit  de  Constantinobles 
L'emperieres  au  poing  dorez, 
Ou  de  France  ly  roy  très  nobles 
Sur  tous  autres  roys  décorez, 
Qui  pour  ly  grans  Dieux  aourez 
Bastist  églises  et  couvens. 
S'en  son  temps  il  fut  honnourez. 
Autant  en  emporte  ly  vens^ 

Ou  soit  de  Vienne  et  de  Grenobles 
Ly  Dauphins,  ly  preux,  ly  senez, 
Ou  de  Digon,  Salins  et  Doles 
Ly  sires  et  ly  filz  ainsnez, 
Ou  autant  de  leurs  gens  privei, 
Heraulx,  trompettes,  poursuivans, 
Ont  ilz  bien  bouté  soubz  le  nez  ? 
Autant  en  emporte  ly  vens. 

Princes  a  mort  sont  destinez, 
Et  tous  autres  qui  sont  vivans  : 
S'ilz  en  sont  courciez  n'atainez, 
Autant  en  emporte  ly  vens. 

Puis  que  papes,  roys,  filz  de  roys 
Et  conceus  en  ventres  de  roynes, 
Sont  ensevelis  mors  et  frois, 
En  autruy  mains  passent  leurs  règnes, 
Moy,  povre  mercerot  de  Renés, 
Mourray  je  pas?  Ouy,  se  Dieu  plaist; 
Mais  que  j'aye  fait  mes  estrenes, 
Honneste  mort  ne  me  desplaist. 

Ce  monde  n'est  perpétuel, 
Quoy  que  pense  riche  pillart  : 
Tous  sommes  soubz  mortel  coutel. 
Ce  confort  prens,  povre  viellart, 
Lequel  d'estre  plaisant  raillart 
Ot  le  bruit,  lorsque  jeune  estoit, 
Qu'on  tendroit  a  fol  et  paillart, 
Se,  viel,  a  railler  se  mettoit. 

Or  luy  convient  il  mendier. 

Car  a  ce  force  le  contraint. 

Regrete  huy  sa  mort,  et  hier; 

Tristesse  son  cuer  si  estraint. 

Se,  souvent,  n'estoit  Dieu  qu'il  craint, 

Il  feroit  ung  horrible  fait; 

Et  advient  qu'en  ce  Dieu  enfraint, 

Et  que  luy  mesmes  se  deffait. 

Car  s'en  jeunesse  il  fut  plaisant, 
Ores  plus  riens  ne  dit  qui  plaise. 
Tousjours  viel  singe  est  desplaisant, 
Moue  ne  fait  qui  ne  desplaise; 
S'il  se  taist,  affin  qu'il  complaise, 
Il  est  tenu  pour  fol  recreu  ; 
S'il  parle,  on  luy  dit  qu'il  se  taise. 
Et  qu'en  son  prunier  n'a  pas  creu. 

Aussi  ces  povres  fameletes 

Qui  vielles  sont  et  n'ont  de  quoy, 

Quant  ilz  voient  ces  pucelletes 

Emprunter  elles  a  requoy, 

Hz  demandent  a  Dieu  pour  quoy 

Si  tost  naquirent,  n'a  quel  droit. 

Nostre  Seigneur  se  taist  tout  quoy. 

Car  au  tancer  il  le  perdroit. 

LES  REGRETS  DE  LA 
BELLE  HEAULMIERE 


Advis  m'est  que  j'oy  regreter 
La  belle  qui  fut  hëaulmiere, 
Soy  jeune  fille  soushaitter 
Et  parler  en  telle  manière  : 
((  Ha  !  viellesse  félonne  et  fiere. 
Pour  quoy  m'as  si  tost  abatue? 
Qui  me  tient  que  je  ne  me  fiere, 
Et  qu'a  ce  coup  je  ne  me  tue? 

«Tollu  m'as  la  haulte  franchise 
Que  beaulté  m'avoit  ordonné 
Sur  clers,  marchans  et  gens  d'Eglise 
Car  lors  il  n'estoit  homme  né 
Qui  tout  le  sien  ne  m'eust  donné, 
Quoy  qu'il  en  fust  des  repentailles, 
Mais  que  luy  eusse  abandonné 
Ce  que  reffusent  truandailles. 

((A  maint  homme  l'ay  refîusé, 
Qui  n'estoit  a  moy  grant  sagesse, 
Pour  l'amour  d'ung  garson  rusé 
Auquel  j'en  feiz  grande  largesse. 
A  qui  que  je  feisse  finesse, 
Par  m'ame,  je  l'amoye  bien! 
Or  ne  me  faisoit  que  rudesse, 
Et  ne  m'amoit  que  pour  le  mien. 

((  Sy  ne  me  sceust  tant  detrayner, 
Fouler  aux  piez,  que  ne  l'aymasse; 
Et  m'eust  il  fait  les  rains  trayner, 
S'il  m'eust  dit  que  je  le  baisasse, 
Que  tous  mes  maulx  je  n'oubliasse! 
Le  glouton,  de  mal  entechié, 
M'embrassoit...  J'en  suis  bien  plus  grasse I 
Que  m'en  reste  il?  Honte  et  pechié. 

((  Or  est  il  mort,  passé  trente  ans. 
Et  je  remains  vielle,  chenue. 
Quant  je  pense,  lasse!  au  bon  temps, 
Quelle  fus,  quelle  devenue; 
Quand  me  regarde  toute  nue, 
Et  je  me  voy  si  très  changiée, 
Povre,  seiche,  megre,  menue, 
Je  suis  presque  toute  enragiée. 

((  Qu'est  devenu  ce  front  poly, 
Ces  cheveulx  blons,  sourcilz  voultiz, 
Grant  entrœil,  le  regart  joly, 
Dont  prenoie  les  plus  soubtilz; 
Ce  beau  nez  droit,  grant  ne  petiz, 
Ces  petites  joinctes  oreilles, 
Menton  fourchu,  cler  vis  traictiz, 
Et  ces  belles  lèvres  vermeilles? 

«Ces  gentes  espaules  menues, 

Ces  bras  longs  et  ces  mains  traictisses, 

Petiz  tetins,  hanches  charnues, 

Eslevees,  propres,  faictisses 

A  tenir  amoureuses  lisses; 

Ces  larges  rains,  ce  sadinet 

Assis  sur  grosses  fermes  cuisses, 

Dedens  son  joly  jardinet? 

«Le  front  ridé,  les  cheveux  gris, 
Les  sourcilz  cheus,  les  yeuls  estains. 
Qui  faisoient  regars  et  ris 
Dont  mains  marchans  furent  attains  ; 
Nez  courbes  de  beaulté  loingtains, 
Oreilles  pendantes,  moussues. 
Le  vis  pally,  mort  et  destains, 
Menton  froncé,  lèvres  peaussues... 


49 


♦  »♦»»♦»♦♦♦     POÉSIES     »♦»»»♦»♦< 

((  C'est  d'umaine  beaulté  l'issue  ! 
Les  bras  cours  et  les  mains  contraites, 
Des  espaules  toute  bossue  ; 
Mamelles,  quoy  ?  toute3  retraites  ; 
Telles  les  hanches  que  les  tettes  ; 
Du  sadinet,  fy  !  Quant  des  cuisses. 
Cuisses  ne  sont  plus,  mais  cuissettes 
Grivelees  comme  saulcisses. 

((Ainsi  le  bon  temps  regretons 
Entre  nous,  povres  vielles  sottes. 
Assises  bas,  a  crouppetons. 
Tout  en  ung  tas  comme  pelottes, 
A  petit  feu  de  chenevottes 
Tost  allumées,  tost  estaintes  ; 
Et  jadis  fusmes  si  mignottes  !... 
Ainsi  en  prent  a  mains  et  maintes.  » 

LA  BELLE  HEAULMIERE 
AUX  FILLES  DE  JOIE 


((  Or  y  pensez,  belle  Gantière 
Qui  m'escoliere  soûliez  estre, 
Et  vous.  Blanche  la  Savetiere, 
Or  est  il  temps  de  vous  congnoistre. 
Prenez  a  destre  et  a  senestre  ; 
N'espargnez  homme,  je  vous  prie  : 
Car  vielles  n'ont  ne  cours  ne  estre. 
Ne  que  monnoye  qu'on  descrie. 

«Et  vous,  la  gente  Saulciciere 
Qui  de  dancier  estes  adestre, 
Guillemette  la  Tappiciere, 
Ne  mesprenez  vers  vostre  maistre  : 
Tost  vous  fauldra  clorre  fenestre, 
Quand  devendrez  vielle,  flestrie. 
Plus  ne  servirez  qu'ung  viel  prestre, 
Ne  que  monnoye  qu'on  descrie. 

«Jehanneton  la  Chapperonniere, 
Gardez  qu'amy  ne  vous  empestre; 
Et  Katherine  la  Bourciere. 
N'envoyez  plus  les  hommes  paistre 
Car  qui  belle  n'est  ne  perpètre 
Leur  maie  grâce,  mais  leur  rie. 
Laide  viellesse  amour  n'impetre, 
Ne  que  monnoye  qu'on  descrie. 

((  Filles,  veuillez  vous  entremettre 
D'escouter  pour  quoy  pleure  et  crie 
Pour  ce  que  je  ne  me  puis  mettre, 
Ne  que  monnoye  qu'on  descrie.  )) 

Ceste  leçon  icy  leur  baille 
La  belle  et  bonne  de  jadis. 
Bien  dit  ou  mal,  vaille  que  vaille, 
Enregistrer  j'ay  faict  ces  dis 
Par  mon  clerc  Fremin  l'estourdis, 
Aussi  rassis  que  je  puis  estre. 
S'il  me  desment,  je  le  mauldis  : 
Selon  le  clerc  est  deu  le  maistre. 

Si  aperçoy  le  grant  dangier 
Ouquel  homme  amoureux  se  boute; 
Et  qui  me  vouldroit  laidangier 
De  ce  mot,  en  disant  :  «  Escoute  ! 
Se  d'amer  t'estrange  et  reboute 
Le  barat  de  celles  nommées, 
Tu  fais  une  bien  folle  doubte. 
Car  ce  sont  femmes  diffamées. 

((  S'ilz  n'ayment  fors  que  pour  l'argent, 
On  ne  les  ayme  que  pour  l'eure; 
Rondement  ayment  toute  gent, 
Et  rient  lors  que  bource  pleure. 
De  celles  cy  n'est  qui  ne  queure; 
Mais  en  femmes  d'onneur  et  nom 
Franc  homme,  si  Dieu  me  sequeure, 
Se  doit  emploier  ;  ailleurs,  non.  » 

Je  prens  qu'aucun  dye  cecy, 
Si  ne  me  contente  il  en  rien. 
En  efîect,  il  conclut  ainsy, 
Et  je  le  cuide  entendre  bien, 
Qu'on  doit  amer  en  lieu  de  bien  : 
Assavoir  mon  se  ces  fillettes 
Qu'en  parolles  toute  jour  tien 
Ne  furent  ilz  femmes  honnestes? 

Honnestes?  si  furent  vraiement, 

Sans  avoir  reproches  ne  blasmes. 

Si  est  vray  qu'au  commencement 

Une  chciscune  de  ces  femmes 

Lors  prindrent,  ains  qu'eussent  diffames, 

L'une  ung  clerc,  ung  lay,  l'autre  ung  moine 

Pour  estaindre  d'amours  les  flammes 

Plus  chauldes  que  feu  Saint  Antoine. 

Or  firent  selon  le  Décret 
Leurs  amys,  et  bien  y  appert; 
Hz  amoient  en  lieu  secret, 
Car  autre  qu'eulx  n'y  avoit  part. 
Toutesfois,  ceste  amour  se  part  : 
Car  celle  qui  n'en  avoit  qu'un 
D'iceluy  s'eslongne  et  despart, 
Et  aime  mieulx  amer  chascun. 

Qui  les  meut  a  ce?  J'yniagine, 
Sans  l'onneur  des  dames  blasmer, 
Que  c'est  nature  femenine 
Qui  tout  vivement  veult  amer. 
Autre  chose  n'y  sçay  rimer, 
Fors  qu'on  dit  a  Rains  et  a  Trois, 
Voire  a  l'Isle  et  a  Saint  Omer, 
Que  six  ouvriers  font  plus  que  trois. 

Or  ont  ces  folz  amans  le  bont, 
Et  les  dames  prins  la  volée; 
C'est  le  droit  loyer  qu'amours  ont  : 
Toute  foy  y  est  violée, 
Quelque  doulx  baiser  n'acolee. 
((  De  chiens,  d'oyseaulx,  d'arme», 

[d'amours  », 
Chascun  le  dit  a  la  volée, 
((  Pour  une  joye  cent  doulours.  » 

DOUBLE  BALADE 


Pour  ce,  amez  tant  que  vouldrez, 
Suyvez  assemblées  et  festes, 
En  la  fin  ja  mieulx  n'en  vauldrez 
Et  si  n'y  romprez  que  vos  testes; 
Folles  amours  font  les  gens  bestes  : 
Salmon  en  ydolatria, 
Samson  en  perdit  ses  lunettes. 
Bien  heureux  est  qui  riens  n'y  a! 

Orpheûs,  le  doux  menestrier, 
Jouant  de  fleustes  et  musettes, 
En  fut  en  dangier  du  murtrier 
Chien  Cerberus  a  quatre  testes; 
Et  Narcisus,  le  bel  honnestes, 
En  ung  parfont  puis  se  noya  j^ 
Pour  l'amour  de  ses  amourettes. 
Bien  heureux  est  qui  riens  n'y  a! 

Sardana,  le  preux  chevalier. 
Qui  conquist  le  règne  de  Crêtes, 
En  voulut  devenir  moulliei 
Et  filer  entre  pucelletes; 
David  le  roy,  sage  prophètes, 
Crainte  de  Dieu  en  oublia, 
Voyant  laver  cuisses  bien  faites. 
Bien  heureux  est  qui  riens  n'y  a! 

Amon  en  voult  deshonnourer, 
Faignant  de  mengier  tartelettes. 
Sa  seur  Thamar  et  desflourer, 
Qui  fut  inceste  deshonnestes; 
Herodes,  pas  ne  sont  sornettes. 
Saint  Jehan  Baptiste  en  decola 
Pour  dances,  saulx  et  chansonnettes. 
Bien  heureux  est  qui  riens  n'y  al 

De  moy,  povre,  je  vueil  parler  : 
J'en  fus  batu  comme  a  ru  telles, 
Tout  nu,  ja  ne  le  quiers  celer. 
Qui  me  feist  maschier  ces  groselles. 
Fors  Katherine  de  Vauselles? 
Noël  le  tiers  e^t  qui  fut  la. 
Mitaines  a  ces  nopces  telles... 
Bien  heureux  est  qui  riens  n'y  a! 

Mais  que  ce  jeune  bacheler 
Laissast  ces  jeunes  bachelettes? 
Non!  et  le  deust  on  vif  brusler 
Comme  ung  chevaucheur  d'escouvettes. 
Plus  doulces  luy  sont  que  civettes; 
Mais  toutesfoys  fol  s'y  fya  : 
Soient  blanches,  soient  brunettes, 
Bien  heureux  est  qui  riens  n'y  a! 

<^^   Se  celle  que  jadis  servoie 

De  si  bon  cuer  et  loyaument, 

Dont  tant  de  maulx  et  grief z  j'avoie, 

Et  souffroie  tant  de  torment, 

Se  dit  m'eust,  au  commencement, 

Sa  voulenté  (mais  nennil,  las!), 

J'eusse  mis  paine  aucunement 

De  moy  retraire  de  ses  las. 

Quoy  que  je  luy  voulsisse  dire, 
Elle  estoit  preste  d'escoutei 
Sans  m'acorder  ne  contredire; 
Qui  plus,  me  soufîroit  acouter 
Joignant  d'elle  près  m'accouter. 
Et  ainsi  m'aloit  amusant. 
Et  me  souffroit  tout  raconter; 
Mais  ce  n'estoit  qu'en  m'abusant. 

Abusé  m'a  et  fait  entendre 

Tousjours  d'ung  que  ce  fut  ung  aultre; 

De  farine,  que  ce  fust  cendre; 

D'ung  mortier,  ung  chappeau  de  faultre; 

De  viel  mâchefer  que  fust  peaultre; 

D'ambesas.  que  ce  fussent  ternes; 

(Tousjours  trompeur  autruy  engaultre 

Et  rent  vecies  pour  lanternes) 

Du  ciel,  une  paelle  d'arain  ; 
Des  nues,  une  peau  de  veau; 
Du  matin,  qu'estoit  le  serain; 
D'ung  trôngnon  de  chou  ung  naveau; 
D'orde  cervoise,  vin  nouveau; 
D'une  truie,  ung  moiin  a  vent; 
Et  d'une  hart,  ung  escheveau; 
D'ung  gras  abbé,  ung  poursuyvant! 

Ainsi  m'ont  amours  abusé 
Et  pourmené  de  l'uys  au  pesle. 
Je  croy  qu'omme  n'est  si  rusé, 
Fust  fin  comme  argent  de  coepelle, 
Qui  n'y  îaissast  linge,  drappelle; 
Mais  qu'il  fust  ainsi  manyé 
Comme  moy,  qui  partout  m'appelle 
L'amant  remys  et  regnyé. 

Je  regnie  Amours  et  despite 

Et  deffie  a  feu  et  a  sang. 

Mort  par  elle  me  précipite. 

Et  ne  leur  en  chault  pas  d'ung  blanc. 

Me  vielle  ay  mys  soulz  le  banc; 

Amans  je  ne  suyvray  jamais  : 

Se  jadis  je  fus  de  leur  ranc, 

Je  desclare  que  n'en  suis  mais. 

Car  j'ay  mys  le  plumail  au  vent, 

Or  le  suyve  qui  a  attente. 

De  ce  me  tais  doresnavant, 

Car  poursuivre  vueil  mon  entente. 

Et  s'aucun  m'interroge  ou  tente 

Comment  d'Amours  j'ose  mesdire, 

Ceste  parolle  le  contente  : 

«  Qui  meurt,  a  ses  hoirs  doit  tout  dire.  » 

Je  congnois  approcher  ma  seuf  ; 
Je  crache  blanc  comme  coton 
Jacopins  gros  comme  ung  esteuf. 
Qu'est  ce  a  dire?  que  Jehanneton 
Plus  ne  me  tient  pour  valeton, 
Mais  pour  ung  viel  usé  roquart  : 
De  viel  porte  voix  et  le  ton. 
Et  ne  suys  qu'ung  jeune  coquart. 

Dieu  mercy  et  Jacque  Thibault, 
Qui  tant  d'eaue  froide  m'a  fait  boire, 
Mis  en  bas  lieu,  non  pas  en  hault, 
Mengier  d'angoisse  mainte  poire. 
Enferré...  Quant  j'en  ay  mémoire. 
Je  pry  pour  luy  et  reliqua, 
Que  Dieu  luy  doint,  et  voire,  voire! 
Ce  que  je  pense...  et  cetera. 

Toutesfois,  je  n'y  pense  mal 
Pour  luy,  ne  pour  son  lieutenant, 
Aussi  pour  son  officiai, 
Qui  est  plaisant  et  advenant; 
Que  faire  n'ay  du  remenant, 
Mais  du  petit  maistre  Robert  : 
Je  les  ayme  tout  d'ung  tenant 
Ainsi  que  fait  Dieu  le  Lombart. 

Si  me  souvient  bien,  Dieu  mercis, 
Que  je  feis  a  mon  partement 
Certains  laiz,  l'an  cinquante  six, 
Qu'aucuns,  sans  mon  consentement, 
Voulurent  nommer  Testament; 
Leur  plaisir  fut  et  non  le  mien. 
Mais  quoy?  on  dit  communément 
Qu'ung  chascun  n'est  maistre  du  sien. 

Pour  les  révoquer  ne  le  dis, 
Et  y  courust  toute  ma  terre; 
De  pitié  ne  suis  refroidis 
Envers  le  Bastart  de  la  Barre  : 
Parmi  ses  trois  gluyons  de  fuerre. 
Je  luy  donne  mes  vielles  nattes; 
Bonnes  seront  pour  tenir  serre, 
Et  soy  soustenir  sur  ses  pattes. 

S'ainsi  estoit  qu'aucun  n'eust  pas 
Receu  les  laiz  que  je  luy  mande, 
J'ordonne  qu'après  mon  trespas 
A  mes  hoirs  en  face  demande. 
Mais  qui  sont  ils?  S'on  le  demande 
Moreau,  Provins,  Robin  Turgis. 
De  moy,  dictes  que  je  leur  mande, 
Ont  eu  jusqu'au  lit  ou  je  gis. 

Somme,  plus  ne  diray  qu'ung  mot, 
Car  commencer  vueil  a  tester  : 
Devant  mon  clerc  Fremin  qui  m'ot, 
S'il  ne  dort,  je  veuil  protester 
Que  n'entens  homme  détester 
En  ceste  présente  ordonnance, 
Et  ne  la  vueil  magnifester 
Si  non  ou  royaume  de  France. 

Je  sens  mon  cuer  qui  s'afFoiblit 
Et  plus  je  ne  puis  papier. 
Fremin,  sié  toy  près  de  mon  lit, 
Que  l'on  ne  me  viengne  espier; 
Prens  encre  tost,  plume  et  papier; 
Ce  qe  nomme  escry  vistement, 
Puis  fay  le  partout  coppier; 
Et  vecy  le  commancement. 

Ou  nom  de  Dieu,  Père  éternel, 
Et  du  Filz  que  Vierge  parit, 
Dieu  au  Père  coeternel, 
Ensemble  et  le  Saint  Esperit, 
Qui  sauva  ce  qu'Adam  périt, 
Et  du  pery  pare  les  cieulx... 
Qui  bien  ce  croit,  peu  ne  merit, 
Gens  mors  estre  faiz  petiz  dieux. 

Mors  estoient,  et  corps  et  âmes. 

En  dampnee  perdicion. 

Corps  pourris  et  âmes  en  flammes. 

De  quelconque  condicion. 

Toutefois,  fais  excepcion 

Des  patriarches  et  prophètes; 

Car,  selon  ma  concepcion, 

Oncques  grant  chault  n'eurent  aux  fesses. 

Qui  me  diroit  :  «  Qui  te  fait  mètre 
Si  très  avant  ceste  parolle. 
Qui  n'es  en  théologie  maistre? 
A  toy  est  presumpcion  folle  !  » 
C'est  de  Jhesus  la  parabolle 
Touchant  le  Riche  ensevely 
En  feu,  non  pas  en  couche  molle, 
Et  du  Ladre  de  dessus  ly. 

Se  du  Ladre  eust  veu  le  doit  ardre, 
Ja  n'en  eust  requis  réfrigère, 
N'au  bout  d'icelluy  doit  aherdre, 
Pour  refreschir  sa  maschouere. 
Pyons  y  feront  mate  chiere, 
Qui  boyvent  pourpoint  et  chemise. 
Puis  que  boiture  y  est  si  chiere, 
Dieu  nous  en  gart,  bourde  jus  misai 

Ou  nom  de  Dieu,  comme  j'ay  dit, 
Et  de  sa  glorieuse  Mère, 
Sans  pechié  soit  parfait  ce  dit 
Par  moy,  plus  megre  que  chimère; 
Se  je  n'ay  eu  fièvre  effimere. 
Ce  m'a  fait  divine  clémence; 
Mais  d'autre  dueil  et  perte  amere 
Je  me  tais,  et  ainsi  commence. 

Premier,  je  donne  ma  povre  ame 

A  la  benoiste  Trinité, 

Et  la  commande  a  Nostre  Dame, 

Chambre  de  la  divinité, 

Priant  toute  la  charité 

Des  dignes  neuf  Ordres  des  cieulx 

Que  par  eulx  soit  ce  don  porté 

Devant  le  trosne  précieux. 

Item,  mon  corps  j'ordonne  et  laisse 
A  nostre  grant  mère  la  terre; 
Les  vers  n'y  trouveront  grant  gresse, 
Trop  luy  a  fait  fain  dure  guerre. 
Or  luy  soit  délivré  grant  erre  : 
De  terre  vint,  en  terre  tourne; 
Toute  chose,  se  par  trop  n'erre, 
Voulentiers  en  son  lieu  retourne. 

Item,  et  a  mon  plus  que  père, 
Maistre  Guillaume  de  Villon, 
Qui  esté  m'a  plus  doulx  que  mère 
A  enfant  levé  de  maillon  : 
Degeté  m'a  de  maint  bouillon, 
Et  de  cestuy  pas  ne  s'esjoye, 
Si  luy  requier  a  genouillon 
Qu'il  m'en  laisse  toute  la  joye; 

Je  luy  donne  ma  librairie. 
Et  le  Romant  du  Pet  au  Deable, 
Lequel  maistre  Guy  Tabarie 
Grossa,  qui  est  homs  véritable. 
Par  cayers  est  soubz  une  table; 
Combien  qu'il  soit  rudement  fait, 
La  matière  est  si  très  notable 
Qu'elle  amende  tout  le  mesfait. 

Item,  donne  a  ma  povre  mère 
Pour  saluer  nostre  IVlaistresse, 
Qui  pour  moy  ot  douleur  amere, 
Dieu  le  scet,  et  mainte  tristesse  : 
Autre  chastel  n*ay,  ne  fortresse, 
Ou  me  retraye  corps  et  ame, 
Quant  sur  moy  court  maie  destresse, 
Ne  ma  mère,  la  povre  femme! 

BALADE  POUR  PRIER  NOSTRE  DAME 


Dame  du  ciel,  régente  terrienne, 
Emperiere  des  infernaux  palus, 
Recevez  moy,  vostre  humble  chrestienne, 
Que  comprinse  soye  entre  vos  eslus. 
Ce  non  obstant  qu'oncques  rien  ne  valus. 
Les  biens  de  vous,  ma  Dame  et  ma  Maistresse, 
Sont  trop  plus  grans  que  ne  suis  pécheresse, 
Sans  lesquelz  biens  ame  ne  peut  merir 
N'avoir  les  cieulx,  je  n'en  suis  jangleresse  : 
En  ceste  foy  je  vueil  vivre  et  mourir. 

A  vostre  Filz  dictes  que  je  suis  sienne; 
De  luy  soyent  mes  péchiez  abolus  : 
Pardonne  moy  comme  a  l'Egipcienne, 
Ou  comme  il  feist  au  clerc  Theophilus, 
Lequel  par  vous  fut  quitte  et  absolus. 
Combien  qu'il  eust  au  deable  fait  promesse. 
Préservez  moy  de  faire  jamais  ce. 
Vierge  portant,  sans  rompure  encourir. 
Le  sacrement  qu'on  célèbre  a  la  messe. 
Eln  ceste  foy  je  vueil  vivre  et  mourir. 

Femme  je  suis  povrette  et  ancienne, 
Qui  riens  ne  sçay,  oncques  lettre  ne  lus. 
Au  moustier  voy,  dont  suis  paroissienne, 
Paradis  paint  ou  sont  harpes  et  lus, 
Et  ung  enfer  ou  dampnez  sont  bouUus  : 
L'ung  me  fait  paour,  l'autre  joye  et  liesse. 
La  joye  avoir  me  fay,  haulte  Déesse, 
A  qui  pécheurs  doivent  tous  recourir, 
Comblez  de  foy,  sans  fainte  ne  paresse. 
En  ceste  foy  je  vueil  vivre  et  mourir. 

Vous  portastes,  Vierge,  digne  princesse, 
lesus  régnant  qui  n'a  ne  fin  ne  cesse. 
Le  Tout  Puissant,  prenant  nostre  f  oiblesse, 
Laissa  les  cieulx  et  nous  vint  secourir, 
Offrit  a  mort  sa  très  chiere  jeunesse; 
Nostre  Seigneur  tel  est,  tel  le  confesse. 
En  ceste  foy  je  veuil  vivre  et  mourir. 

%^  Item,  m'amour,  ma  chiere  Rose, 
Ne  luy  laisse  ne  cuer  ne  f oye  : 
Elle  ameroit  mieulx  autre  chose, 
Combien  qu'elle  ait  assez  monnoye. 
Quoy?  une  grant  bource  de  soye. 
Plaine  d'escuz,  parfonde  et  large  : 
Mais  pendu  soit  il,  que  je  soye, 
Qui  luy  laira  escu  ne  targe. 

Car  elle  en  a,  sans  moy,  assez. 
Mais  de  cela  il  ne  m'en  chault; 
Mes  plus  grans  dueilz  en  sont  passez, 
Plus  n'en  ay  le  croppion  chault. 
Si  m'en  desmetz  aux  hoirs  Michault, 
Qui  fut  nommé  le  Bon  Fouterre, 
Priez  pour  luy,  faictes  ung  sault  : 
A  Saint  Satur  gist,  soubz  Sancerre. 

Ce  non  obstant,  pour  m'acquitter 
Envers  Amours,  plus  qu'envers  elle, 
Car  oncques  n'y  peuz  acquester 
D'espoir  une  seule  estincelle; 
(Je  ne  sçay  s'a  tous  si  rebelle 
A  esté,  ce  m'est  grant  esmoy  : 
Mais,  par  sainte  Marie  la  belle! 
Je  n'y  voy  que  rire  pour  moy). 

Ceste  balade  luy  envoyé 
Qui  se  termine  tout  par  R. 
Qui  luy  portera?  Que  je  voye  : 
Ce  sera  Pernet  de  la  Barre, 
Pourveu,  s'il  rencontre  en  son  erre 
Ma  damoiselle  au  nez  tortu, 
Il  luy  dira,  sans  plus  enquerre  : 
((  Orde  paillarde,  dont  viens  tu  ?  » 

BALADE   A    S'AMYE 


Faulse  beauté  qui  tant  me  couste  chier, 
Rude  en  effect,  ypocrite  doulceur, 
Amour  dure  plus  que  fer  a  maschier, 
Nommer  que  puis  de  ma  defîaçon  seur, 
Cherme  félon,  la  mort  d'ung  povre  cuer, 
Orgueil  mussié  qui  gens  met  au  mourir, 
Yeulx  sans  pitié  !  ne  veult  droit  de  rigueur, 
Sans  empirer,  ung  povre  secourir? 

Mieulx  m'eust  valu  avoir  esté  serchier 
Ailleurs  secours,  c'eust  esté  mon  onneur  ; 
Riens  ne  m'eust  sceu  hors  de  ce  fait  hachier. 
Trotter  m'en  fault  en  fuyte  et  deshonneur. 
Haro,  haro,  le  grant  et  le  mineur! 
Et  qu'est  ce  cy?  mourray  sans  coup  ferir? 
Ou  Pitié  veult,  selon  ceste  teneur. 
Sans  empirer,  ung  povre  secourir? 

Vng  temps  vendra  qui  fera  dessechier, 
Jaunir,  flestrir  vostre  espanye  fleur; 
Je  m'en  risse,  se  tant  peusse  maschier 
Lors;  mais  nennil,  ce  seroit  donc  foleur  : 
Las!  viel  seray;  vous,  laide,  sans  couleur; 
Or  beuvez  fort,  tant  que  ru  peut  courir; 
Ne  donnez  pas  a  tous  ceste  douleur, 
Sans  empirer,  ung  povre  secourir. 

Prince  amoureux,  des  amans  le  greigneur, 
Vostre  mal  gré  ne  vouldroye  encourir, 
Mais  tout  franc  cuer  doit,  par  Nostre  Seigneur, 
Sans  empirer,  ung  povre  secourir. 

Item,  a  maistre  Ythier  Marchant, 
Auquel  mon  branc  laissay  jadis, 
Donne,  mais  qu'il  le  mette  en  chant. 
Ce  lay  contenant  des  vers  dix. 
Et,  au  luz,  ung  De  Projundis 
Pour  ses  anciennes  amours 
Desquelles  le  nom  je  ne  dis, 
Car  il  me  hairoit  a  tous  jours. 

LAY  OU  RONDEAU 


Mort,  j'appelle  de  ta  rigueur, 
Qui  m*as  ma  maistresse  ravie, 
Et  n'es  pas  encore  assouvie 
Se  tu  ne  me  tiens  en  langueur  : 
One  puis  n'eus  force  ne  vigueur; 
Mais  que  te  nuysoit  elle  en  vie, 
Mort? 

Deux  estions  et  n'avions  qu'ung  cuer; 
S'il  est  mort,  force  est  que  dévie, 
Voire,  ou  que  je  vive  sans  vie 
Comme  les  images,  par  cuer, 
Mort? 


75 


POESIES 


Item,  a  maistre  Jehan  Cornu 
Autre  nouveau  lais  luy  vueil  faire, 
Car  il  m'a  tous  jours  secouru 
A  mon  grant  besoing  et  affaire  : 
Pour  ce,  le  jardin  luy  transfère 
Que  maistre  Pierre  Baubignon 
M'arenta,  en  faisant  refaire 
L'uys,  et  redrecier  le  pignon. 

Par  faulte  d'ung  uy»,  j'y  perdis 
Ung  grez  et  ung  manche  de  houe. 
Alors  huit  faulcons,  non  pas  dix, 
N'y  eussent  pas  prins  une  aloue. 
L'ostel  est  seur,  mais  qu'on  le  cloue. 
Pour  enseigne  y  mis  ung  havet  ; 
Qui  que  Tait  prins,  point  ne  m'en  loue 
Sanglante  nuyt  et  bas  chevet! 

Item,  et  pour  ce  que  la  femme 
De  maistre  Pierre  Saint  Amant 
(Combien,  se  coulpe  y  a  a  l'ame, 
Dieu  luy  pardonne  doulcementi) 
Me  mist  ou  ranc  de  caymant, 
Pour  le  Cheval  Blanc  qui  ne  bouge 
Luy  changeray  une  jument, 
Et  la  Mule  a  ung  asne  rouge. 

Item,  donne  a  sire  Denis 
Hesselin,  esleu  de  Paris, 
Quatorze  muys  de  vin  d'AuInis 
Prins  sur  Turgis  a  mes  perilz. 
S'il  en  buvoit  tant  que  péris 
En  fust  son  sens  et  sa  raison, 
Qu'on  mette  de  l'eaue  es  barils  : 
Vin  pert  mainte  bonne  maison. 

Item,  donne  a  mon  advocat, 
Maistre  Guillaume  Charruau, 
Quoy  qu'il  marchande  ou  ait  estât, 
Mon  branc...  je  me  tais  du  fourreau. 
Il  aura  avec  ung  rëau 
En  change,  affin  que  sa  bource  enfle, 
Prins  sur  la  chaussée  et  carreau 
De  la  grant  cousture  du  Temple. 

Item,  mon  procureur  Fournier 
Aura  pour  toutes  ses  corvées 
(Simple  sera  de  l'espargnier) 
En  ma  bource  quatre  havees, 
Car  maintes  causes  m'a  sauvées, 
Justes,  ainsi  Jhesu  Christ  m'aide! 
Comme  telles  se  sont  trouvées; 
Mais  bon  droit  a  bon  mestier  d'aide. 

Item,  je  donne  a  maistre  Jaques 
Raguier  le  Grant  Godet  de  Grève, 
Pourveu  qu'il  paiera  quatre  plaques, 
(Deust  il  vendre,  quoy  qu'il  luy  griefve, 
Ce  dont  on  cueuvre  mol  et  grève, 
Aler  sans  chausses,  en  eschappin), 
Se  sans  moy  boit,  assiet  ne  lieve. 
Au  trou  de  la  Pomme  de  Pin. 

Item,  quant  est  de  Merebeuf 
Et  de  Nicolas  de  Louviers, 
Vache  ne  leur  donne  ne  beuf, 
Car  vachiers  ne  sont  ne  bouviers. 
Mais  gens  a  porter  espreviers 
—  Ne  cuidez  pas  que  je  me  joue  — 
Pour  prendre  perdris  et  plouviers, 
Sans  faillir,  sur  la  Machecoue. 

Item,  viengne  Robin  Turgis 
A  moy,  je  luy  paieray  son  vin; 
Combien,  s'il  treuve  mon  logis, 
Plus  fort  sera  que  le  devin. 
Le  droit  luy  donne  d'eschevin. 
Que  j'ay  comme  enfant  de  Paris  : 
Se  je  parle  ung  peu  poictevin, 
Ice  m'ont  deux  dames  apris. 

Elles  sont  très  belles  et  gentes, 
Demourans  a  Saint  Generou 
Près  Saint  Julien  de  Voventes, 
Marche  de  Bretaigne  ou  Poictou. 
Mais  i  ne  di  proprement  ou 
Yquelles  passent  tous  les  jours; 
M'arme!  i  ne  seu  mie  si  fou, 
Car  i  vueil  celer  mes  amours. 

Item,  a  Jehan  Raguier  je  donne, 
Qui  est  sergent,  voire  des  Douze, 
Tant  qu'il  vivra,  ainsi  l'ordonne, 
Tous  les  jours  une  tallemouse. 
Pour  bouter  et  fourrer  sa  mouse, 
Prinse  a  la  table  de  Bailly; 
A  Maubué  sa  gorge  arrouse, 
Car  au  mengier  n'a  pas  failly. 

Item,  et  au  Prince  des  Sotz 

Pour  ung  bon  sot  Michault  du  Four, 

Qui  a  la  fois  dit  de  bons  motz 

Et  chante  bien  ((  Ma  doulce  amour  !  » 

Je  lui  donne  avec  le  bonjour; 

Brief,  mais  qu'il  fust  ung  peu  en  point, 

Il  est  ung  droit  sot  de  séjour. 

Et  est  plaisant  ou  il  n'est  point. 

Item,  aux  Unze  Vins  Sergens 

Donne,  car  leur  fait  est  honneste 

Et  sont  bonnes  et  doulces  gens, 

Denis  Richier  et  Jehan  Vallette, 

A  chascun  une  grant  cornete 

Pour  pendre  a  leurs  chappeaulx  de  faultres; 

J'entens  a  ceulx  a  pie,  hohete  ! 

Car  je  n'ay  que  faire  des  autres. 

De  rechief  donne  à  Perrenet, 
J'entens  le  Bastart  de  la  Barre, 
Pour  ce  qu'il  est  beau  filz  et  net. 
En  son  escu,  en  lieu  de  barre. 
Trois  des  plombez,  de  bonne  carre, 
Et  ung  beau  joly  jeu  de  cartes. 
Mais  quoy!  s'on  l'oyt  vessir  ne  poirre, 
En  oultre  aura  les  fièvres  quartes. 

Item,  ne  vueil  plus  que  Cholet 

Djlle,  trenche,  douve  ne  boise. 

Relie  broc  ne  tonnelet. 

Mais  tous  ses  outilz  changier  voise 

A  une  espee  lyonnoise, 

Et  retiengne  le  hutinet  : 

Combien  qu'il  n'ayme  bruyt  ne  noise. 

Si  luy  plaist  il  ung  tantinet. 

Item,  je  donne  a  Jehan  le  Lou, 
Homme  de  bien  et  bon  marchant, 
Pour  ce  qu'il  est  linget  et  flou, 
Et  que  Cholet  est  mal  serchant, 
Ung  beau  petit  chiennet  couchant 
Qui  ne  laira  poullaille  en  voye, 
Ung  long  tabart  et  bien  cachant 
Pour  les  mussier,  qu'on  ne  les  voye. 

Item,  a  VOrfevre  de  bois, 

Donne  cent  clouz,   queues  et  testes. 

De  gingembre  sarrazinois, 

Non  pas  pour  acouppler  ses  boetes, 

Mais  pour  conjoindre  culz  et  coetes, 

Et  couldre  jambons  et  andoulles. 

Tant  que  le  lait  en  monte  aux  tettes 

Et  le  sang  en  devalle  aux  coulles. 


^  Au  cappitaine  Jehan  Riou, 

Tant  pour  luy  que  pour  ses  archiers. 

Je  donne  six  hures  de  lou, 

Qui  n'est  pas  viande  a  porchiers, 

Prins  a  gros  mastins  de  bouchiers, 

Et  cuites  en  vin  de  buffet. 

Pour  mengier  de  ces  morceaulx  chiers, 

On  en  feroit  bien  ung  malfait. 

C'est  viande  ung  peu  plus  pesante 
Que  duvet  n'est,  plume,  ne  liège  ; 
Elle  est  bonne  a  porter  en  tente, 
Ou  pour  user  en  quelque  siège. 
S'ilz  estoient  prins  a  ung  piège, 
Que  ces  mastins  ne  sceussent  courre. 
J'ordonne,  moy  qui  suis  son  miege. 
Que  des  peaulx,  sur  l'yver,  se  fourre. 

Item,  a  Robinet  Trascaille, 
Qui  s'est  en  service  bien  fait, 
A  pie  ne  va  comme  une  caille. 
Mais  sur  roncin  gros  et  refîait, 
Je  lui  donne,  de  mon  buffet 
Une  jatte  qu'emprunter  n'ose  ; 
Si  aura  mesnage  parfait  : 
Plus  ne  luy  failloit  autre  chose. 

Item,  donne  a  Perrot  Girart, 
Barbier  juré  du  Bourg  la  Royne, 
Deux  bacins  et  ung  coquemart, 
Puis  qu'a  gaignier  met  telle  paine. 
Des  ans  y  a  demy  douzaine 
Qu'en  son  hostel  de  cochons  gras 
M'apastela  une  sepmaine, 
Tesmoing  l'abesse  de  Pourras. 

Item,  aux  Frères  mendians, 
Aux  Dévotes  et  aux  Béguines, 
Tant  de  Paris  que  d'Orléans, 
Tant  Turlupins  que  Turlupines, 
De  grasses  souppes  jacopines 
Et  flaons  leur  fais  oblacion  ; 
Et  puis  après,  soubz  les  courtines. 
Parler  de  contemplacion. 

Si  ne  suis  je  pas  qui  leur  donne, 
Mais  de  tous  enfans  sont  les  mères. 
Et  Dieu,  qui  ainsi  les  guerdonne, 
Pour  qui  seufîrent  paines  ameres. 
Il  faut  qu'ilz  vivent,  les  beaulx  pères, 
Et  mesmement  ceulx  de  Paris. 
S'ilz  font  plaisir  a  nos  commères, 
Hz  ayment  ainsi  leurs  maris. 

Quoy  que  maistre  Jehan  de  PouUieu 
En  voulsist  dire  et  reliqua, 
Contraint  et  en  publique  lieu, 
Honteusement  s'en  révoqua. 
Maistre  Jehan  de  Mehun  s'en  moqua 
De  leur  façon  ;   si  fist  Mathieu  : 
Mais  on  doit  honnorer  ce  qu'a 
Honnoré  l'Eglise  de  Dieu. 

Si  me  soubmectz,  leur  serviteur, 
En  tout  ce  que  puis  faire  et  dire, 
A  les  honnorer  de  bon  cuer 
Et  obeïr,  sans  contredire  ; 
L'homme  bien  fol  est  d'en  mesdire, 
Car,  soit  a  part  ou  en  preschier 
Ou  ailleurs,  il  ne  fault  pas  dire 
Se  gens  sont  pour  eux  revenchier. 

Item,  je  donne  a  frère  Baude, 
Demourant  en  l'ostel  des  Carmes, 
Portant  chiere  hardie  et  baude. 
Une  salade  et  deux  guysaiines. 
Que  de  Tusca  et  ses  gens  d'armes 
Ne  lui  riblent  sa  caige  vert. 
Viel  est  :  s'il  ne  se  rent  aux  armes. 
C'est  bien  le  deable  de  Vauvert. 

Item,  pour  ce  que  le  Scelleur 
Maint  estront  de  mouche  a  maschié. 
Donne,  car  homme  est  de  valeur. 
Son  sceau  davantage  crachiç. 
Et  qu'il  ait  le  poulce  escachié 
Pour  tout  empreindre  a  une  voye  ; 
J'entens  celuy  de  l'Eveschié, 
Car  les  aultres.  Dieu  les  pourvoye  ! 

Quant  des  auditeurs  messeigneurs, 
Leur  granche  ilz  auront  lambroissee  ; 
Et  ceulx  qui  ont  les  culz  rongneux, 
Chascun  une  chaire  percée  ; 
Mais  qu'a  la  petite  Macee 
D'Orléans,  qui  ot  ma  sainture, 
L'amende  soit  bien  hault  tauxee  : 
Elle  est  une  mauvaise  ordure. 

item,  donne  a  maistre  Françoys, 
Promoteur,  de  la  Vacquerie 
Ung  hault  gorgerin  d'Escossoys, 
Toutesfois  sans  orfaverie  ; 
Car,  quant  receut  chevallerie. 
Il  maugréa  Dieu  et  saint  George. 
Parler  n'en  oit  qui  ne  s'en  rie, 
Comme  enragié,  a  plaine  gorge. 

Item,  a  maistre  Jehan  Laurens, 
Qui  a  les  povres  yeulx  si  rouges 
Par  le  pechié  de  ses  parens 
Qui  burent  en  barilz  et  courgea. 
Je  donne  l'envers  de  mes  bouges 
Pour  tous  les  matins  les  torchier  : 
S'il  fut  arcevesque  de  Bourges, 
Du  cendal  eust,  mais  il  est  chier. 

Item,  a  maistre  Jehan  Cotart, 
Mon  procureur  en  court  d'Eglise, 
Devoye  environ  ung  patart, 
Car  a  présent  bien  m'en  advise, 
Quant  chicaner  me  feist  Denise, 
Disant  que  l'avoye  mauldite  : 
Pour  son  ame,  qu'es  cieulx  soit  mise, 
Ceste  oroison  j'ay  cy  escripte. 

BALADE  ET  ORAISON 


Père  Noé,  qui  plantastes  la  vigne, 
Vous  aussi,  Loth,  qui  beustes  ou  rochiet. 
Par  tel  party  qu'Amours,  qui  gens  engigne, 
De  voz  filles  si  vous  feist  approuchier 
(Pas  ne  le  dy  pour  le  vous  reprouchier), 
Archetriclin,  qui  bien  sceustes  cest  art. 
Tous  trois  vous  pry  qu'o  vous  vueillez 

[perchier 
L'ame  du  bon  feu  maistre  Jehan  Cotart. 

Jadis  extraict  il  fut  de  vostre  ligne, 
Luy  qui  beuvoit  du  meilleur  et  plus  chier, 
Et  ne  deust  il  avoir  vaillant  ung  pigne  ; 
Certes,  sur  tous,  c'estoit  ung  bon  archier  : 
On  ne  luy  sceut  pot  des  mains  arrachier  ; 
De  bien  boire  oncques  ne  fut  fetart. 
Nobles  seigneurs,  ne  souffrez  emp)eschier 
L'ame  du  bon  feu  maistre  Jehan  Cotart  ! 


87 


POESIES    -»'-»'•*•-»'♦  ♦  ♦  »  ■*"*"*- 

Comme  homme  beu  qui  chancelle  et  trépigne 
L'ay  veu  souvent,  quant  il  s'alloit  couchier  ; 
Et  une  fois  il  se  feist  une  bigne, 
Bien  m'en  souvient,  a  Testai  d'ung  bouchier. 
Brief,  on  n'eust  sceu  en  ce  monde  serchier 
Meilleur  pyon,  pour  boire  tost  et  tart. 
Faictes  entrer  quant  vous  orrez  huchier 
L'ame  du  bon  feu  maistre  Jehan  Cotart  ! 

Prince,  il  n'eust  sceu  jusqu'à  terre  crachier  ; 
Toujours  crioit  :   «  Haro,  la  gorge  m'art  !  » 
Et  si  ne  sceust  oncq  sa  seuf  estanchier 
L'ame  du  bon  feu  maistre  Jehan  Cotart. 

Item,  vueil  que  le  jeune  Merle 
Désormais  gouverne  mon  change. 
Car  de  changier  envys  me  mesle, 
Pourveu  que  tousjours  baille  en  change. 
Soit  a  privé  soit  a  estrange, 
Pour  trois  escus  six  brettes  targes, 
Pour  deux  angelotz  ung  grant  ange  : 
Car  amans  doivent  estre  larges. 

Item,  j'ay  sceu,  en  ce  voyage. 
Que  mes  trois  povres  oiphelins 
Sont  creus  et  deviennent  en  aage, 
Et  n'ont  pas  testes  de  belins. 
Et  qu'enfans  d'icy  a  Salins 
N'a  mieulx  sachans  leur  tour  d'escoUe  : 
Or,  par  l'ordre  des  Mathelins, 
Telle  jeunesse  n'est  pas  folle. 

Si  vueil  qu'ilz  voisent  a  l'estude  ; 
Ou  ?  sur  maistre  Pierre  Richier. 
Le  Donat  est  pour  eulx  trop  rude  : 
Ja  ne  les  y  vueil  empeschier. 
Ils  sauront,  je  l'ayme  plus  chier, 
Ave  salus,  tibi  decus, 
Sans  plus  grans  lettres  enserchier  : 
Tousjours  n'ont  pas  clers  l'audessus. 

Cecy  estudient,  et  ho  ! 
Plus  procéder  je  leur  defîens. 
Quant  d'entendre  le  grant  Credo, 
Trop  fort  il  est  pour  telz  enfans. 
Mon  long  tabart  en  deux  je  fens  ; 
Si  vueil  que  la  moitié  s'en  vende 
Pour  leur  en  acheter  des  flans, 
Car  jeunesse  est  ung  peu  friande. 

Et  vueil  qu'ilz  soient  informez 

En  meurs,  quoy  que  couste  bature  ; 

Chapperons  auront  informez 

Et  les  poulces  sur  la  sainture  ; 

Humbles  a  toute  créature, 

Disans  :   «  Han  ?  Quoy  ?  Il  n'en  est  rien  !  » 

Si  diront  gens,  par  adventure  : 

(i  Vecy  enfans  de  lieu  de  bien  » 

y^  Item,  et  mes  povres  clerjons, 
Auxquelz  mes  tiltres  resigné, 
Beaulx  enfans  et  droiz  comme  jona 
Les  voyant,  m'en  dessaisiné  ; 
Sans  recevoir  leur  assigné, 
Seur  comme  qui  l'auroit  en  paulme, 
A  ung  certain  jour  consigné, 
Sur  l'ostel  de  Gueuldry  Guillaume. 

Quoy  que  jeunes  et  esbatans 
Soient,  en  riens  ne  me  desplaist  : 
Dedens  trente  ans  ou  quarante  ans 
Bien  autres  seront,  se  Dieu  plaist. 
Il  fait  mal  qui  ne  leur  complaist  ; 
Hz  sons  très  beaulx  enfans  et  gens  ; 
Et  qui  les  bat  ne  fiert,  fol  est, 
Car  enfans  si  deviennent  gens. 

Les  bources  des  Dix  et  Huit  Clers 
Auront  ;  je  m'y  vueil  travaillier  : 
Pas  ilz  ne  dorment  comme  loirs 
Qui  trois  mois  sont  sans  resveillier. 
Au  fort,  triste  est  le  sommeilliei 
Qui  fait  aisier  jeune  en  jeunesse, 
Tant  qu'en  fin  lui  faille  veillier, 
Quant  reposer  deust  en  viellesse. 

Si  en  escrips  au  collateur 
Lettres  semblables  et  pareilles  : 
Or  prient  pour  leur  bienfaicteur, 
Ou  qu'on  leur  tire  les  oreilles. 
Aucunes  gens  ont  grans  merveilles 
Que  tant  m'encline  vers  ces  deux  ; 
Mais,  foy  que  doy  f estes  et  veilles, 
Oncques  ne  vy  les  mères  d'eulx  ! 

Item,  donne  a  Michault  Culdoue 
Et  a  sire  Chariot  Taranne 
Cent  solz  (silz  demandent  :  a  Prins  ou  ?  » 
Ne  leur  chaille:  ilz  vendront  de  manne) 
Et  unes  houses  de  basanne. 
Autant  empeigne  que  semelle, 
Pourveu  qu'ils  me  salueront  Jehanne, 
Et  autant  une  autre  comme  elle. 

Item,  au  seigneur  de  Grigny, 
Auquel  jadis  laissay  Vicestre, 
Je  donne  la  tour  de  Billy, 
Pourveu,  se  huys  y  a  ne  fenestre 
Qui  soit  ne  debout  ne  en  estre, 
Qu'il  mette  très  bien  tout  a  point. 
Face  argent  a  destre  a  senestre  : 
Il  m'en  fault,  et  il  n'en  a  point. 

Item,  a  Thibault  de  la  Garde... 
Thibault  ?  je  mens,  il  a  nom  Jehan. 
Que  luy  donray  je,  que  ne  perde  ? 
(Assez  ay  perdu  tout  cest  an  ; 
Dieu  y  vueille  pourveoir,  Amen  !  ) 
Le  Barillet,  par  m'ame,  voire  ! 
Genevoys  est  plus  ancien 
Et  plus  beau  nez  a  pour  y  boire. 

Item,  je  donne  a  Basennier, 
Notaire  et  greffier  criminel, 
De  giroffle  plain  ung  pannier 
Prins  sur  maistre  Jehan  de  Ruel, 
Tant  a  Mautaint,  tant  a  Rosnel, 
Et,  avec  ce  don  de  girofiFle, 
Servir  de  cuer  gent  et  ysnel 
Le  seigneur  qui  sert  saint  Cristofle 

Auquel  ceste  balade  donne 
Pour  sa  dame,  qui  tous  bien  a. 
S'Amours  ainsi  tous  ne  guerdonne. 
Je  ne  m'esbahys  de  cela, 
Car  au  Pas  conquester  l'ala 
Que  tint  Régnier,  roy  de  Cecille, 
Ou  si  bien  fist  et  peu  parla 
Qu'onques  Hector  fist  ne  TroïUe. 

BALADE  POUR 
ROBERT  D'ESTOUTEVILLE 


Au  point  du  jour,  que  Tesprevier  s'esbat, 
Meu  de  plaisir  et  par  noble  coustume, 
Bruyt  la  mauviz  et  de  joye  s'esbat, 
Reçoit  son  past  et  se  joint  a  la  plume, 
Offrir  vous  vueil,  a  ce  désir  m'alume, 
loyeusement  ce  qu'aux  amans  bon  semble. 
Sachiez  qu'Amours  l'escript  en  son  volume, 
Et  c'est  la  fin  pour  quoy  sommes  ensemble. 

Dame  serez  de  mon  cuer,  sans  débat. 
Entièrement,  jusques  mort  me  consume. 
Laurier  souef  qui  pour  mon  droit  combat, 
Olivier  franc,  m'ostant  toute  amertume  ; 
Raison  ne  veult  que  je  desacoustume, 
Et  en  ce  vueil  avec  elle  m'assemble, 
De  vous  servir,  mais  que  m'y  acoustume  : 
Et  c'est  la  fin  pour  quoy  sommes  ensemble. 

Et  qui  plus  est,  quant  dueil  sur  moy  s'embat, 

Par  Fortune  qui  souvent  si  se  fume, 

Vostre  doulx  œil  sa  malice  rabat, 

Ne  mais  ne  mains  que  le  vent  fait  la  plume. 

Si  ne  pers  pas  la  graine  que  je  sume 

En  vostre  champ,  quant  le  fruit  me  ressemble. 

Dieu  m'ordonne  que  le  f ouysse  et  fume  ; 

Et  c'est  la  fin  pour  quoy  sommes  ensemble. 

Princesse,  oyez  ce  que  cy  vous  résume  : 
Que  le  mien  cuer  du  vostre  desassemble 
Ja  ne  sera  :  tant  de  vous  en  présume  ; 
Et  c'est  la  fin  pour  quoy  sommes  ensemble. 

Item,  a  sire  Jehan  Perdrier. 
Riens.  n*a  Françoys,  son  secont  frère. 
Si  m'ont  voulu  tous  jours  aidier, 
Et  de  leurs  biens  faire  confrère  ; 
Combien  que  Françoys,  mon  compère, 
Langues  cuisans,  flambans  et  rouges, 
My  commandement  my  prière. 
Me  recommanda  fort  a  Bourges. 

_  Si  allé  veoir  en  Taillevent, 
^    Ou  chapitre  de  fricassure. 

Tout  au  long,  derrière  et  devant. 
Lequel  n'en  parle  jus  ne  sure. 
Mais  Macquaire.  je  vous  asseure, 
A  tout  le  poil  cuisant  ung  deable, 
Affin  que  sentist  bon  Tarseure, 
Ce  recipe  m'escript,  sans  fable. 

BALADE 


En  realgar,  en  arsenic  rochier  ; 

En  orpiment,  en  salpestre  et  chaulx  vive  ; 

En  plomb  boullant  pour  mieulx  les 

[esmorchier  ; 
En  suif  et  poix,  destrempez  de  lessive 
Faicte  d'estrons  et  de  pissat  de  juifve  ; 
En  lavailles  de  jambes  a  meseaulx  ; 
En  racleure  de  piez  et  viels  houseaulx  ; 
En  sang  d'aspic  et  drogues  venimeuses  ; 
En  fiel  de  loups,  de  regnars  et  blereaulx 
Soient  frittes  ces  langues  envieuses  ! 

En  cervelle  de  chat  qui  hayt  peschier, 
Noir,  et  si  viel  qu'il  n'ait  dent  en  gencive  ; 
D'ung  viel  mastin,  qui  vault  bien  aussi  chier. 
Tout  enragié,  en  sa  bave  et  salive  ; 
En  l'escume  d'une  mule  poussive 
Detrenchiee  menu  a  bons  ciseaulx  ; 

En  eaue  ou  ratz  plongent  groings  et 

[museaulx, 
Raines,  crappaulx  et  bestes  dangereuses, 
Serpens,  lesars  et  telz  nobles  oyseaulx. 
Soient  frittes  ces  langues  envieuses  ! 

En  sublimé,  dangereux  a  touchier  ; 
Et  ou  nombril  d'une  couleuvre  vive  ; 
En  sang  qu'on  voit  es  palletes  sechier 
Sur  ces  barbiers,  quant  plaine  lune  arrive, 
Dont  l'ung  est  noir,  l'autre  plus  vert  que 

[cive  ; 
En  chancre  et  fiz,  et  en  ces  ors  cuveaulx 
Ou  nourrisses  essangent  leurs  drapeaulx  ; 
En  petiz  boings  de  filles  amoureuses 
(Qui  ne  m'entent  n'a  suivy  les  bordeaulx) 
Soient  frittes  ces  langues  envieuses  ! 

Prince,  passez  tous  ces  frians  morceaulx, 
S'estamine,  sacs  n'avez,  ou  bluteaulx, 
Parmy  le  fons  d'unes  brayes  breneuses  ; 
Mais,  par  avant,  en  estrons  de  pourceaulx 
Soient  frittes  ces  langues  envieuses  I 

Item,  a  maistre  Andry  Courault, 
Les  Contrediz  Franc  Gontier  mande  : 
Quant  du  tirant  séant  en  hault, 
A  cestuy  la  riens  ne  demande. 
Le  Sage  ne  veult  que  contende 
Contre  puissant  povre  homme  las, 
Affin  que  ses  filez  ne  tende, 
Et  que  ne  trébuche  en  ses  las. 

oJVGontier  ne  crains  :  il  n'a  nuls  hommes, 
Et  mieulx  que  moy  n'est  hérité  ; 
Mais  en  ce  débat  cy  nous  sommes, 
Car  il  loue  sa  povreté, 
Estre  povre  yver  et  esté  ! 
Et  a  félicité  repute 
Ce  que  tiens  a  maleureté. 
Lequel  a  tort  ?  Or  en  dispute. 

LES  CONTREDIZ  DE  FRANC  GONTIER 


Sur  mol  duvet  assis,  ung  gras  chanoine, 
Lez  ung  brasier,  en  chambre  bien  natee, 
A  son  costé  gisant  dame  Sidoine, 
Blanche,  tendre,  polie  et  attintee  : 
Boire  ypocras,  a  jour  et  a  nuytee. 
Rire,  jouer,  mignonner  et  baisier, 
Et  nu  a  nu,  pour  mieulx  des  corps  s'aisier, 
Les  vy  tous  deux,  par  ung  trou  de  mortaise  : 
Lors  je  congneus  que,  pour  dueil  appaisier, 
Il  n'est  trésor  que  de  vivre  a  son  aise. 

Se  Franc  Gontier  et  sa  compaigne  Helaine 
Eussent  ceste  doulce  vie  hantée, 
D'oignons,  civotz,  qui  causent  forte  alaine, 
N'acontassent  une  bise  tostee. 
Tout  leur  mathon,  ne  toute  leur  potée, 
Ne  prise  ung  ail,  je  le  dy  sans  noysier. 
S'ilz  se  vantent  couchier  soubz  le  rosier, 
Lequel  vault  mieulx?  Lit  costoyé  de  chaise? 
Qu'en  dites  vous?  Faut  il  a  ce  musier? 
Il  n'est  trésor  que  de  vivre  a  son  aise. 

De  gros  pain  bis  vivent,  d'orge,  d'avoine, 
Et  boivent  eaue  tout  au  long  de  l'année. 
Tous  les  oyseaulx  d'icy  en  Babiloine 
A  tel  escot  une  seule  journée 
Ne  me  tendroient,  non  une  matinée. 
Or  s'esbate,  de  par  Dieu,  Franc  Gontier, 
Helaine  o  luy,  soubz  le  bel  esglantier  : 
Se  bien  leur  est,  cause  n'ay  qu'il  me  poise; 
Mais,  quoy  que  soit  du  laboureux  mestier, 
Il  n'est  trésor  que  de  vivre  a  son  aise. 

Prince,  jugiez,  pour  tous  nous  accorder. 
Quant  est  de  moy,  mais  qu'a  nul  n'en 

[desplaise» 
Petit  enfant,  j'ay  ouy  recorder  : 
Il  n'est  trésor  que  de  vivre  a  son  aise. 

\J>   Item,  pour  ce  que  scet  sa  Bible 
Ma  damoiselle  de  Bruyères, 
Donne  preschier  lors  l'Evangile 
A  elle  et  a  ses  bachelières. 
Pour  retraire  ces  villotieres 
Qui  ont  le  bec  si  affilé, 
Mais  que  ce  soit  hors  cymelieres. 
Trop  bien  au  Marchié  au  filé. 

BALADE  DES  FEMMES  DE  PARIS 


Quoy  qu'on  tient  belles  langagières 
Florentines,  Venicïennes, 
Assez  pour  estre  messagieres, 
Et  mesmement  les  anciennes; 
Mais,  soient  Lombardes,  Rommaines, 
Genevoises,  a  mes  perilz, 
Fimontoises,  Savoisiennes, 
Il  n'est  bon  bec  que  de  Paris. 

De   très  beau   parler   tiennent   chaieres. 
Ce  dit  on,  les  Neapolitaines, 
Et  sont  très  bonnes  caquetieres 
Allemandes  et  Pruciennes; 
Soient  Grecques,  Egipciennes, 
De  Hongrie  ou  d'autre  pays, 
Espaignolles  ou  Cathelennes, 
II  n'est  bon  bec  que  de  Paris. 

Brettes,  Suysses,  n'y  sçavent  guieres, 
Gasconnes,  n'aussi  Toulousaines  : 
De  Petit  Pont  deux  harengieres 
Les  concluront,  et  les  Lorraines, 
Engloises  et  Calaisiennes, 
(Ay  je  beaucoup  de  lieux  compris?) 
Picardes  de  Valenciennes  ; 
Il  n'est  bon  bec  que  de  Paris. 

Princes  aux  dames  Parisiennes 
De  beau  parler  donnez  le  pris; 
Quoy  qu'on  die  d'Italiennes, 
Il  n'est  bon  bec  que  de  Paris. 

Regarde  m'en  deux,  trois,  assises 
Sur  le  bas  du  ply  de  leurs  robes. 
En  ces  moustiers,  en  ces  églises; 
Tire  toy  près,  et  ne  te  hobes; 
Tu  trouveras  la  que  Macrobes 
Oncques  ne  fist  tels  jugemens. 
Entens;  quelque  chose  en  desrobes 
Ce  sont  tous  beaulx  enseignemens. 

Item  et  au  mont  de  Montmartre, 
Qui  est  ung  lieu  moult  ancien. 
Je  luy  donne  et  adjoings  le  tertre 
Qu'on  dit  le  mont  Valerien; 
Et,  oultre  plus,  ung  quartier  d'an 
Du  pardon  qu'apportay  de  Romme  : 
Si  ira  maint  bon  crestien 
En  l'abbaye  ou  il  n'entre  homme. 

Item,  varletz  et  chamberieres 
De  bons  hostelz  (riens  ne  me  nuit) 
Feront  tartes,  flaons  et  goyeres. 
Et  grant  rallias  a  myenuit  : 
Riens  n'y  font  sept  pintes  ne  huit. 
Tant  que  gisent  seigneur  et  dame  : 
Puis  après  sans  mener  grant  bruit. 
Je  leur  ramentoy  le  jeu  d'asne. 

Item,  et  a  filles  de  bien, 
Qui  ont  pères,  mères  et  antes, 
Par  m'ame!  je  ne  donne  rien, 
Car  j'ay  tout  donné  aux  servantes. 
Si  fussent  ilz  de  peu  contentes  : 
Grant  bien  leur  fissent  mains  lopins 
Aux  povres  filles,  ennementes, 
Qui  se  perdent  aux  Jacopins, 

Aux  Celestins  et  aux  Chartreux  : 
Quoy  que  vie  mainent  estroite, 
Si  ont  ilz  largement  entre  eulx 
Dont  povres  filles  ont  soufïrete; 
Tesmoing  Jaqueline  et  Perrette 
Et  Ysabeau  qui  dit  :    «  Enné  !  »  ; 
Puis  qu'ilz  en  ont  telle  disette, 
A  paine  en  seroit  on  damné. 

l"?^     Item,  a  la  Grosse  Margot, 

Très  doulce  face  et  pourtraicture, 
Foy  que  doy  brulare  bigod, 
Assez  dévote  créature; 
Je  l'aime  de  propre  nature. 
Et  elle  moy,  la  doulce  sade  : 
Qui  la  trouvera  d'aventure. 
Qu'on  luy  lise  ceste  balade. 

BALADE  DE  LA  GROSSE  MARGOT 


Se  j'ayme  et  sers  ma  dame  de  bon  het, 
M'en  devez  vous  tenir  ne  vil  ne  sot? 
Elle  a  en  soy  des  biens  a  fin  souhet. 
Pour  son  amour  sains  bouclier  et  passot; 
Quant  viennent  gens,  je  cours  et  happe  ung 

[pot, 
Au  vin  m'en  voys,  sans  démener  grant  bruit  ; 
Je  leur  tens  eaue,  frommage,  pain  et  fruit. 
S'ilz  paient  bien,  je  leur  dis  a  bene  stat; 
Retournez  cy,  quant  vous  serez  en  ruit, 
En  ce  bordeau  ou  tenons  nostre  estât!  » 

Mais  adoncques  il  y  a  grant  deshet, 
Quant    sans    argent    s'en    vient    couchier 

[Margot; 
Veoir  ne  la  puis,  mon  cuer  a  mort  la  het. 
Sa  robe  prens,  demy  saint  et  surcot, 

Si  luy  jure  qu'il  tendra  pour  l'escot. 

Par  les  costés  se  prent,  cest  Antecrist  ; 

Crie,  et  jure  par  la  mort  Jhesucrit 

Que  non  fera.  Lors  j'empongne  ung  esclat  ; 

Dessus  son  nez  luy  en  fais  ung  escript, 

En  ce  bordeau  ou  tenons  nostre  estât. 

Puis  paix  se  fait,  et  me  lasche  ung  gros  pet, 
Plus  enflée  qu'ung  vlimeux  escarbot. 
Riant  m'assiet  son  poing  sur  mon  sommet... 
Gogo  !  me  dit,  et  me  fiert  le  jambot... 
Tous  deux  yvres,  dormons  comme  ung  sabot. 
Et,  au  resveil,  quant  le  ventre  luy  bruit, 
Monte  sur  moy,  que  ne  gaste  son  fruit. 
Soubz  elle  geins,  plus  qu'un  aiz  me  fait  plat; 
De  paillarder  tout  elle  me  destruit, 
En  ce  bordeau  ou  tenons  nostre  estât. 

Ventre,  gresle,  gelle,  j'ay  mon  pain  cuit. 
le  suis  paillart,  la  paillarde  me  suit. 
Lequel  vault  mieulx?  Chascun  bien  s'entre- 

[suit. 
L'ung  l'autre  vault  ;  c'est  a  mau  rat  mau  chat. 
Ordure  amons,  ordure  nous  assuit; 
Nous  defîuyons  honneur,  il  nous  deffuit, 
En  ce  bordeau  ou  tenons  nostre  estât. 

j|o     Item,  a  Marion  TYclolle 

Et  la  grant  Jehanne  de  Bretaigne 

Donne  tenir  publique  escolle 

Ou  l'escollier  le  maistre  enseigne. 

Lieu  n'est  ou  ce  marchié  se  tiengne, 

Si  non  a  la  grisle  de  Mehun; 

De  quoy  je  dis  :  «  Fy  de  l'enseigne! 

Puis  que  l'ouvraige  est  si  commun.  » 

Item,  et  a  Noël  Jolis, 
Autre  chose  je  ne  luy  donne 
Fors  plain  poing  d'osiers  frez  cueillis 
En  mon  jardin;  je  l'abandonne. 
Chastoy  est  une  belle  aulmosne, 
Ame  n'en  doit  estre  marry  : 
Unze  vins  coups  luy  en  ordonne 
Par  les  mains  de  maistre  Henry. 

Item,  ne  sçay  qu'a  l'Ostel  Dieu 
Donner,  n'a  povres  hospitaulx; 
Bourdes  n'ont  icy  temps  ne  lieu. 
Car  povres  gens  ont  assez  maulx. 
Chascun  leur  envoyé  leurs  aulx. 
Les  Mendians  ont  eu  mon  oye; 
Au  fort,  ilz  en  auront  les  os  : 
A  menue  gent  menue  monnoye. 

Item,  je  donne  a  mon  barbier 

Qui  se  nomme  Colin  Galerne, 

Près  voisin  d'Angelot  l'erbier, 

Ung  gros  glasson  (prins  ou?  en  Marne), 

Affin  qu'a  son  aise  s'yverne. 

De  l'estomac  le  tiengne  près  : 

Se  l'yver  ainsi  se  gouverne, 

II  aura  chault  l'esté  d'après. 

Item,  riens  aux  Enfans  trouvez; 
Mais  les  perdus  faut  que  consolle. 
Si  doivent  estre  retrouvez, 
Par  droit,  sur  Marion  l'Ydolle. 
Une  leçon  de  mon  escolle 
Leur  liray,  qui  ne  dure  guiere. 
Teste  n'ayent  dure  ne  folle; 
Elscoutent!  car  c'est  la  dernière. 

BELLE  LEÇON  AUX  ENFANS  PERDUZ. 


«Beaulx  enfans,  vous  perdez  la  plus 

Belle  rose  de  vo  chappeau; 

Mes  clers  près  prenans  comme  glus, 

Se  vous  alez  a  Montpipeau 

Ou  a  Ruel,  gardez  la  peau  : 

Car,  pour  s'esbatre  en  ces»  deux  lieux, 

Guidant  que  vaulsist  le  rappeau, 

Le  perdit  Colin  de  Cayeux. 

«  Ce  n'est  pas  ung  jeu  de  trois  mailles, 
Ou  va  corps,  et  peut  estre  l'ame. 
Qui  pert,  riens  n'y  sont  repentailles 
Qu'on  n'en  meure  a  honte  et  diffame; 
Et  qui  gaigne  n'a  pas  a  femme 
Dido,  la  royne  de  Cartage. 
L'omme  est  donc  bien  fol  et  infâme 
Qui,  pour  si  peu,  couche  tel  gage. 

((  Qu'ung  chascun  encore  m*escoute! 
On  dit,  et  il  est  vérité, 
Que  charretée  se  boit  toute, 
Au  feu  l'yver,  au  bois  l'esté. 
S'argent  avez,  il  n'est  enté. 
Mais  le  despendez  tost  et  viste. 
Qui  en  voyez  vous  hérité? 
Jamais  mal  acquest  ne  proffite.  » 

BALADE  DE  BONNE  DOCTRINE 


Car  ou  soies  porteurs  de  bules, 
Pipeur  ou  hasardeur  de  dez, 
Tailleur  de  faulx  coings,  tu  te  brusles 
Comme  ceulx  qui  sont  eschaudez, 
Traistres  parjurs,  de  foy  vuidez; 
Soies  larron,  ravis  ou  pilles, 
Ou  en  va  Tacquest,  que  cuidez? 
Tout  aux  tavernes  et  aux  filles. 

Ryme,  raille,  cymballe,  luttes. 

Comme  fol,  fainctif,  eshontez; 

Farce,  broulle,  joue  des  fleustes; 

Fais,  es  villes  et  es  citez, 

Farces,  jeux  et  moralitez; 

Gaigne  au  berlanc,  au  glic,  aux  quilles. 

Aussi  bien  va,  or  escoutez  ! 

Tout  aux  tavernes  et  aux  filles. 

De  telz  ordures  te  recules? 
Laboure,  fauche  champs  et  prez, 
Sers  et  pense  chevaux  et  mules» 
S'aucunement  tu  n'es  lettrez; 
Assez  auras,  se  prens  en  grez. 
Mais,  se  chanvre  broyés  ou  tilles, 
Ne  tens  ton  labour  qu'as  ouvrez 
Tout  aux  tavernes  et  aux  filles. 

Chausses,  pourpoins  esguilletez, 
Robes,  et  toutes  vos  drappilles, 
Ains  que  vous  fassiez  pis,  portez 
Tout  aux  tavernes  et  aux  filles. 

((  A  vous  parle,  compaings  de  galle, 
Mal  des  âmes  et  bien  du  corps; 
Gardez  vous  tous  de  ce  mau  hasle 
Qui  noircist  les  gens  quant  sont  mors  : 
Eschevez  le,  c'est  ung  mal  mors; 
Passez  vous  en  mieulx  que  pourrez; 
Et,  pour  Dieu,  soiez  tous  recors 
Qu'une  fois  vendra  que  mourrez.  » 

Item,  je  donne  aux  Quinze  Vings 

(Qu'autant  vauldroit  nommer  Trois  Cens) 

De  Paris,  non  pas  de  Provins, 

Car  a  eulx  tenu  je  me  sens. 

Hz  auront,  et  je  m'y  consens, 

Sans  les  estuys,  mes  grans  lunettes, 

Pour  mettre  a  part,  aux  Innocens, 

Les  gens  de  bien  des  deshonnestes. 

Icy  n'y  a  ne  ris  ne  jeu. 
Que  leur  valut  avoir  chevances, 
N'en  grans  litz  de  parement  jeu, 
Engloutir  vins  en  grosses  pances. 
Mener  joye,  festes  et  dances. 
Et  de  ce  prest  estre  a  toute  heure? 
Toutes  faillent  telles  plaisances. 
Et  la  coulpe  si  en  demeure. 

Quant  je  considère  ces  testes 

Entassées  en  ces  charniers, 

Tous  furent  maistres  des  requestes, 

Au  moins  de  la  Chambre  aux  Deniers, 

Ou  tous  furent  portepanniers  : 

Autant  puis  l'ung  que  l'autre  dire; 

Car,  d'evesques  ou  lanterniers, 

Je  n'y  congnois  rien  a  redire. 

Et  icelles  qui  s'enclinoient 
Unes  contre  autres  en  leurs  vies, 
Desquelles  les  unes  regnoient 
Des  autres  craintes  et  servies, 
La  les  voy  toutes  assouvies, 
Ensemble  en  ung  tas  pesle-mesle. 
Seigneuries  leur  sont  ravies; 
Clerc  ne  maistre  ne  s'y  appelle. 

y\)  Or  sont  ilz  mors,  Dieu  ait  leurs  âmes! 
Quant  est  des  corps,  ilz  sont  pourris. 
Aient  esté  seigneurs  ou  dames, 
Souef  et  tendrement  nourris 
De  cresme,  fromentee  ou  riz. 
Leur  os  sont  déclinez  en  pouldre, 
Auxquelz  ne  chault  d'esbatz  ne  ris, 
Plaise  au  doulx  Jhesus  les  absouldre! 

Aux  trespassez  je  fais  ce  laiz, 
Et  iceluy  je  communique 
A  regens,  cours,  sièges,  palaiz, 
Hayneurs  d'avarice  l'inique, 
Lesquelz  pour  la  chose  publique 
Se  seichent  les  os  et  les  corps  : 
De  Dieu  et  de  saint  Dominique 
Soient  absols  quant  seront  mors. 

Item,  riens  a  Jaquet  Cardon, 

Car  je  n'ay  riens  pour  lui  d'onneste, 

Non  pas  que  le  gette  a  bandon, 

Sinon  ceste  bergeronnette  : 

S'elle  eust  le  chant  Marionnette, 

Fait  pour  Marion  la  Peautarde, 

Ou  d'Ouvrez  vostre  huys,  Guillemette, 

Elle  alast  bien  a  la  moustarde. 

CHANSON 


Au  retour  de  dure  prison 
Ou  j'ai  laissié  presque  la  vie, 
Se  Fortune  a  sur  moy  envie, 
Jugiez  s'elle  fait  mesprison! 
Il  me  semble  que,  par  raison. 
Elle  deust  bien  estre  assouvie 
Au  retour  I 

Se  si  plaine  est  de  desraison 
Que  vueille  que  du  tout  desvie. 
Plaise  a  Dieu  que  l'ame  ravie 
En  soit  lassus  en  sa  maison. 
Au  retour  I 

(O  Item,  donne  a  maistre  Lomer, 

Comme  extraict  que  je  suis  de  fee, 
Qu'il  soit  bien  amé  (mais  d'amer 
Fille  en  chief  ou  femme  coeffee, 
Ja  n'en  ayt  la  teste  eschaufîee) 
Et  qu'il  ne  luy  couste  une  noix 
Faire  ung  soir  cent  fois  la  faffee, 
En  despit  d'Ogier  le  Danois. 

Item,  donne  aux  amans  enfermes, 
Sans  le  laiz  maistre  Alain  Chartier, 
A  leurs  chevez,  de  pleurs  et  lermes 
Trestout  fin  plain  ung  benoistier, 
Et  ung  petit  brin  d'esglantier. 
Qui  soit  tout  vert,  pour  guipillon, 
Pourveu  qu'ilz  diront  ung  psaultier 
Pour  l'ame  du  povre  Villon. 

Item,  a  maistre  Jaques  James, 

Qui  se  tue  d'amasser  biens. 

Donne  fiancer  tant  de  femmes 

Qu'il  vouldra  :  mais  d'espouser,  riens. 

Pour  qui  amasse  il  ?  Pour  les  siens. 

Il  ne  plaint  fors  que  ses  morceaulx  ; 

Ce  qui  fut  aux  truyes,  je  tiens 

Qu'il  doit  de  droit  estre  aux  pourceaulx. 


124 


**********     POESIES     *********4 

Item,  sera  le  Seneschal, 
Qui  une  fois  paya  mes  debtes, 
En  recompence,  mareschal 
Pour  ferrer  oes  et  canettes. 
Je  luy  envoie  ces  sornettes 
Pour  8oy  desennuyer  ;  combien, 
S'il  veult,  face  en  des  alumettes  : 
De  bien  chanter  s'ennuye  on  bien. 

Item,  au  Chevalier  du  Guet 
Je  donne  deux  beaulx  petiz  pages, 
Philebert  et  le  gros  Marquet, 
Qui  très  bien  servy,  comme  sages, 
La  plus  grant  partie  de  leurs  aages, 
Ont  le  prevost  des  mareschaulx. 
Helas  1  s'ilz  sont  cassez  de  gages, 
Aler  leur  fauldra  tous  deschaulx. 

Item,  a  Chappelain  je  laisse 
Ma  chappelle  a  simple  tonsure, 
Chargiee  d'une  seiche  messe 
Ou  il  ne  fault  pas  grant  lecture. 
Resigné  luy  eusse  ma  cure. 
Mais  point  ne  veult  de  charge  d'ames  ; 
De  confesser,  ce  dit,  n'a  cure, 
Sinon  chamberieres  et  dames. 

Pour  ce  que  scet  bien  mon  entente 
Jehan  de  Calais,  honorable  homme, 
Qui  ne  me  vit  des  ans  a  trente 
Et  ne  scet  comment  je  me  nomme. 
De  tout  ce  testament,  en  somme, 
S'aucun  y  a  difficulté, 
Oster  jusqu'au  rez  d'une  pomme 
Je  luy  en  donne  faculté. 

De  le  gloser  et  commenter. 

De  le  diffinir  et  descripre. 

Diminuer  ou  augmenter, 

De  le  canceller  et  prescripre 

De  sa  main,  et,  ne  sceut  escripre, 

Interpréter  et  donner  sens, 

A  son  plaisir,  meilleur  ou  pire  : 

A  tout  cecy  je  m'y  consens. 

Et  s'aucun,  dont  n'ay  congnoissance, 

Estoit  aie  de  mort  a  vie. 

Je  vueil  et  lui  donne  puissance, 

Affin  que  l'ordre  soit  suyvie, 

Pour  estre  mieulx  parassouvie. 

Que  ceste  aumosne  ailleurs  transporte. 

Sans  se  l'appliquer  par  envie  ; 

A  son  ame  je  m'en  rapporte. 


126 


»»♦♦♦»♦»♦♦     POESIES     ♦♦♦♦♦♦♦» 

Item,  j'ordonne  a  Sainte  Avoye, 
Et  non  ailleurs,  ma  sépulture  ; 
Et>  affin  que  chascun  me  voie, 
Non  pas  en  char,  mais  en  painture. 
Que  l'on  tire  mon  estature 
D'encre,  s'il  ne  coustoit  trop  chier. 
De  tombel  ?  riens  :  je  n'en  ay  cure, 
Car  il  greveroit  le  planchier. 

Item,  vueil  qu'autour  de  ma  fosse 
Ce  que  s'ensuit,  sans  autre  histoire, 
Soit  escript  en  lettre  assez  grosse. 
Et,  qui  n'auroit  point  d'escriptoire, 
De  charbon  ou  de  pierre  noire, 
Sans  en  riens  entamer  le  piastre  ; 
Au  moins  sera  de  moy  mémoire, 
Telle  qu'elle  est  d'ung  bon  follastre 

EPITAPHE 


CY  GIST  ET  DORT  EN  CE  SOLLIER, 

qu'amours  OCCIST  DE  SON  RAILLON, 

UNG  POVRE  PETIT  ESCOLLIER, 

QUI   FUT   NOMMÉ   FRANÇOIS  VILLON. 

ONCQUES  DE  TERRE  n'OT  SILLON. 

IL   DONNA   TOUT,   CHASCUN   LE   SCET  : 

TABLES,  TRESTEAULX,  PAIN,  CORBEILLON. 

AMANS,  DICTES  EN  CE  VERSET  : 

VERSET 

Repos  éternel  donne  a  cil, 

Sire,  et  clarté  perpétuelle, 

Qui  vaillant  plat  ni  escuelle 

N'ot  oncques,  n'ung  brin  de  perciî. 

11  fut  rez,  chief,  barbe  et  sourcil, 

Comme  ung  navet  qu'en  ret  ou  pelle. 

Repos  éternel  donne  a  cil. 

Rigueur  le  transmit  en  exil, 

Et  luy  frappa  au  cul  la  pelle. 

Non  obstant  qu'il  dit  :   «J'en  appelle  I  » 

Qui  n'est  pas  terme  trop  subtil. 

Repos  éternel  donne  a  cil. 

Item,  je  vueil  qu'on  sonne  a  bransle 
Le  gros  beffroy  qui  est  de  voirre  ; 
Combien  qu'il  n'est  cuer  qui  ne  tremble. 
Quant  de  sonner  est  a  son  erre. 
Sauvé  a  mainte  bonne  terre, 
Le  temps  passé,  chascun  le  scet  : 
Fussent  gens  d'armes  ou  tonnerre, 
Au  son  de  luy,  tout  mal  cessoit. 

Les  sonneurs  auront  quatre  miches 
Et,  se  c'est  peu,  demy  douzaine  ; 
Autant  n'en  donnent  les  plus  riches, 
Mais  ilz  seront  de  saint  Estienne. 
Volant  est  homme  de  grant  paine  : 
L'ung  en  sera  ;   quant  j'y  regarde, 
Il  en  vivra  une  sepmaine. 
Et  l'autre  ?  Au  fort,  Jehan  de  la  Garde. 

Pour  tout  ce  fournir  et  parfaire, 
J'ordonne  mes  exécuteurs, 
Auxquels  fait  bon  avoir  affaire 
Et  contentent  bien  leurs  debteurs. 
Hz  ne  sont  pas  moult  grans  vanteurs, 
Et  ont  bien  de  quoy,  Dieu  mercis  ! 
De  ce  fait  seront  directeurs. 
Escry  :  je  t'en  nommerai  six. 

C'est   maistre   Martin   Bellefaye, 

Lieutenant  du  cas  criminel. 

Qui  sera  l'autre  ?  J'y  pensoye  : 

Ce  sera  sire  Colombel. 

S'il  luy  plaist  et  il  luy  est  bel, 

Il  entreprendra  ceste  charge. 

Et  l'autre  ?  Michiel  Jouvenel. 

Ces  trois  seulz,  et  pour  tout,  j'en  charge. 

Mais,  ou  cas  qu'ilz  s'en  excusassent, 
En  redoubtant  les  premiers  frais, 
Ou   totalement   récusassent, 
Ceulx  qui  s'ensuivent  cy  après 
Institue,  gens  de  bien  très  : 
Phelip  Brunel,  noble  escuyer, 
Et  l'autre,  son  voisin  d'empres, 
Si  est  maistre  Jaques  Raguier  ; 

Et  l'autre,  maistre  Jaques  James  ; 
Trois  hommes  de  bien  et  donneur, 
Desirans  de  sauver  leurs  âmes. 
Et  doubtans  Dieu  Nostre  Seigneur. 
Plus  tost  y  mettroient  du  leur 
Que  ceste  ordonnance  ne  baillent. 
Point  n'auront  de  contreroleur. 
Mais  a  leur  bon  plaisir  en  taillent. 

Des  testamens  qu'on  dit  le  Maistre 
De  mon  fait  n'aura  quid  ne  quod  ; 
Mais  ce  sera  ung  jeune  prestre, 
Qui  est  nommé  Thomas  Tricot. 
Voulentiers  beusse  a  son  escot, 
Et  qu'il  me  coustast  ma  cornette  ! 
S'il  sceust  jouer  a  ung  tripot 
Il  eust  de  moy  le  Trou  Perrette. 

Quant  au  regart  du  luminaire, 

Guillaume  du  Ru  j'y  commetz. 

Pour  porter  les  coings  du  suaire, 

Aux  exécuteurs  le  remetz. 

Trop  plus  mal  me  font  qu'oncques  mais 

Penil,  cheveulx,  barbe,  sourcis. 

Mal  me  presse  ;  est  temps  désormais 

Que  crie  a  toutes  gens  mercis. 

BALADE  DE  MERCY 


A  Chartreux  et  a  Celestins, 
A  Mendians  et  a  Devottes, 
A  musars  et  claquepatins, 
A  servans  et  filles  mignottes 
Portans  surcotz  et  justes  cottes, 
A  cuidereaux  d'amours  transis, 
Chaussans  sans  meshaing  fauves  bottes, 
Je  crie  a  toutes  gens  mercis. 

A  fillettes  monstrans  tetins 
Pour  avoir  plus  largement  hostes, 
A  ribleurs  mouveurs  de  hutins, 
A  bateleurs  traynans  marmottes, 
A  folz  et  folles,  sotz  et  sottes. 
Qui  s'en  vont  siflant  six  a  six, 
A  marmosetz  et  mariottes, 
Je  crie  a  toutes  gens  mercis. 

Si  non  aux  traistres  chiens  mastins 
Qui  m'ont  fait  rongier  dures  crostes 
Et  maschier,  mains  soirs  et  matins, 
Qu'ores  je  ne  crains  pas  trois  crottes. 
Je  feisse  pour  eulx  petz  et  rottes  ; 
Je  ne  puis,  car  je  suis  assis. 
Au  fort,  pour  éviter  riottes, 
Je  crie  a  toutes  gens  mercis. 

Qu'on  leur  froisse  les  quinze  costes 
De  gros  mailletz,  fors  et  massis, 
De  plombées  et  telz  pelottes. 
Je  crie  a  toutes  gens  mercis. 

AUTRE  BALADE 


Icy  se  clost  le  testament 
Et  finist  du  povre  Villon. 
Venez  a  son  enterrement 
Quand  vous  orrez  le  carrillon, 
Vestus  rouge  com  vermillon, 
Car  en  amours  mourut  martir  ; 
Ce  jura  il  sur  son  couillon, 
Quand  de  ce  monde  voult  partir. 

Et  je  croy  bien  que  pas  n'en  ment, 
Car  chassie  fut  comme  ung  souillon 
De  ses  amours  hayneusement  ; 
Tant  que,  d'icy  a  Roussillon, 
Brosse  n'y  a  ne  brossillon 
Qui  n'eust,  ce  dit  il  sans  mentir, 
Ung  lambeau  de  son  cotillon. 
Quant  de  ce  monde  voult  partir. 

Il  est  ainsi,  et  tellement, 
Quant  mourut  n'avoit  qu'ung  haillon. 
Qui  plus,  en  mourant,  mallement 
L'espoignoit  d'Amours  l'esguillon  ; 
Plus  agu  que  le  ranguillon 
D'ung  baudrier  luy  faisoit  sentir. 
C'est  de  quoy  nous  esmerveillon, 
Quant  de  ce  monde  voult  partir. 

Prince,  gent  comme  esmerillon, 
Sachiez  qu'il  fist  au  départir  : 
Ung  traict  but  de  vin  morillon, 
Quant  de  ce  monde  voult  partir. 

■^    POESIES 


BALADE  DE  BON  CONSEIL 


Hommes  faillis,  despourveuz  de  raison, 
Desnaturez  et  hors  de  congnoissance, 
Desmis  du  sens,  comblez  de  desraison, 
Fols  abusez,  plains  de  descongnoissance, 
Qui  procurez  contre  vostre  naissance, 
Vous  soubzmettans  a  détestable  mort 
Par  lascheté,  las  !  que  ne  vous  remort 
L'orribleté  qui  a  honte  vous  maine  ? 
Voyez  comment  maint  jeune  homs  est  mort 
Par  offenser  et  prendre  autruy  demaine. 

Chascun  en  soy  voye  sa  mesprison. 
Ne  nous  venjons,  prenons  en  pacience  ; 
Nous  congnoissons  que  ce  monde  est  prison  : 
Aux  vertueux  franchis  d'impacience 
Battre,  touiller,  pour  ce  n'est  pas  science, 

Tollir,  ravir,  piller,  meurtrir  a  tort. 
De  Dieu  ne  chault,  trop  de  verte  se  tort 
Qui  en  telz  faiz  sa  jeunesse  demaine, 
Dont  a  la  fin  ses  poins  doloreux  tort 
Par  offenser  et  prendre  autruy  demaine. 

Que  vault  piper,  flater,  rire  en  trayson, 
Quester,  mentir,  affermer  sans  fiance, 
Farcer,  tromper,  artifier  poison, 
Vivre  en  pechié,  dormir  en  deffiance 
De  son  prouchain  sans  avoir  confiance  ? 
Pour  ce  conclus  :  de  bien  faisons  effort. 
Reprenons  cuer,  ayons  en  Dieu  confort, 
Nous  n'avons  jour  certain  en  la  sepmaine  ; 
De  nos  niaulx  ont  noz  païens  le  ressort 
Par  offenser  et  prendre  autruy  demaine. 

Vivons  en  paix,  exterminons  discort  ; 
leunes  et  vieulx,  soyons  tous  d'ung  accort  : 
La  loy  le  veult,  l'apostre  le  ramaine 
Licitement  en  l'epistre  rommaine  ; 
Ordre  nous  fault,  estât  ou  aucun  port. 
Notons  ces  points  ;  ne  laissons  le  vray  port 
Par  offenser  et  prendre  autruy  demaine. 

BALADE  DES  PROVERBES 


Tant  grate  chievre  que  mal  gist, 
Tant  va  le  pot  a  l'eaue  qu'il  brise, 
Tant  chauffe  on  le  fer  qu'il  rougist, 
Tant  le  maille  on  qu'il  se  debrise, 
Tant  vault  l'omme  comme  on  le  prise, 
Tant  s'eslongne  il  qu'il  n'en  souvient, 
Tant  mauvais  est  qu'on  le  desprise, 
Tant  crie  l'on  Noël  qu'il  vient. 

Tant  parle  on  qu'on  se  contredist. 
Tant  vault  bon  bruyt  que  grâce  acquise, 
Tant  promet  on  qu'on  s'en  desdist, 
Tant  prie  on  que  chose  est  acquise, 
Tant  plus  est  chiere  et  plus  est  quise. 
Tant  la  quiert  on  qu'on  y  parvient, 
Tant  plus  commune  et  mains  requise. 
Tant  crie  l'on  Noël  qu'il  vient. 

Tant  ayme  on  chien  qu'on  le  nourrist, 
Tant  court   chanson  qu'elle  est  apprise, 
Tant  garde  on  fruit  qu'il  se  pourrist, 
Tant  bat  on  place  qu'elle  est  prise, 
Tant  tarde  on  que  faut  entreprise, 
Tant  se  haste  on  que  -  .al  advient, 
Tant  embrasse  on  que  chiet  la  prise, 
Tant  crie  l'on  Noël  qu'il  vient. 

Tant  raille  on  que  plus  on  n'en  rit, 
Tant  despent  on  qu'on  n'a  chemise, 
Tant  est  on  franc  que  tout  y  frit, 
Tant  vault  «  tien  »  que  chose  promise. 
Tant  ayme  on  Dieu  qu'on  suit  l'Eglise, 
Tant  donne  on  qu'emprunter  convient, 
Tant   tourne  vent  qu'il  chiet  en  bise, 
Tant  crie  l'on  Noël  qu'il  vient. 

Prince,  tant  vit  fol  qu'il  s'avise. 
Tant  va  il  qu'après  il  revient, 
Tant  le  mate  on  qu'il  se  ravise, 
Tant  crie  l'on  Noël  qu'il  vient. 

BALADE  DES  MENUS  PROPOS 


Je  congnois  bien   mouches   en   let, 
Je  congnois  a  la  robe  Toninie, 
Je  congnois  le  beau  temps  du  let, 
Je  congnois  au  pommier  la  pomme, 
Je  congnois  l'arbre  a  veoir  la  gomme, 
Je  congnois  quant  tout  est  de  mesmes, 
Je  congnois  qui  besongne   ou  chomme, 
Je  congnois  tout,  fors  que  moy  mesmes. 

Je  congnois  pourpoint  au  colet, 

Je  congnois  le  moyne  a  la  gonne, 

Je  congnois  le  maistre  au  varlet, 

Je  congnois  au  voille  la  nonne, 

Je  congnois  quant  pipeur  jargonne, 

Je  congnois   fols  nourris  de  cresmes. 

Je  congnois  le  vin  a  la  tonne, 

Je  congnois  tout,  fors  que  moy  mesmes. 

Je  congnois  cheval   et   mulet, 

Je  congnois  leur  charge  et  leur  somme, 

Je  congnois  Bietris  et  Belet, 

Je  congnois  get  qui  nombre  et  somme. 

Je  congnois  vision  et  somme, 

Je  congnois  la  faulte  des  Boesmes, 

Je  congnois  le  povoir  de  Romme, 

Je  congnois  tout,  fors  que  moy  mesmes. 

Prince,  je  congnois  tout  en  somme, 
Je  congnois  coulourez  et  blesmes. 
Je  congnois   Mort  qui  tout  consomme. 
Je  congnois  tout,  fors  que  moy  mesmes. 


144 


POESIES 


BALADE  DES  CONTRE  VERITES 


II  n'est  soing  que  quant  en  a  fain, 
Ne  service  que  d'ennemy, 
Ne  maschier  qu'ung  botel  de  foing, 
Ne  fort  guet  que  d'omme  endormy, 
Ne  clémence  que  felonnie, 
N'asseurence  que  de  peureux, 
Ne  foy  que  d'omme  qui  regnie, 
Ne  bien  conseillé  qu'amoureux. 

II  n'est  engendrement  qu'en  boing. 
Ne  bon  bruit  que  d'omme  banny, 
Ne  ris  qu'après  ung  coup  de  poing, 
Ne  los  que  debtes  mettre  en  ny. 
Ne  vraye  amour  qu'en  flaterie, 
N'encontre  que  de  maleureux, 
Ne  vray  rapport  que  menterie, 
Ne  bien  conseillé  qu'amoureux. 

Ne  tel  repos  que  vivre  en  soing, 
N'onneur  porter  que  dire  :    «  Fi  !  », 
Ne  soy  vanter  que  de  faulx  coing. 
Ne  santé  que  d'omme  bouffy, 
Ne  hault  vouloir  que  couardie, 
Ne  conseil  que  de  furieux. 
Ne  doulceur  qu'en  femme  estourdie, 
Ne  bien  conseillé  qu'amoureux. 

Voulez  vous  que  verte  vous  die  ? 
Il  n'est  jouer  qu'en  maladie, 
Lettre  vraye  que  tragédie, 
Lasche  homme  que  chevalereux, 
Orrible  son  que  mélodie, 
Ne  bien  conseillé  qu'amoureux. 

BALADE  POUR  FRANCE 


Rencontré  soit  de  bestes  feu  getans, 

Que  Jason  vit,  querant  la  toison  d'or  ; 

Ou  transmusé  d'omme  en  beste  sept  ans, 

Ainsi  que  fut  Nabugodonosor  ; 

Ou  perte  il  ait  et  guerre  aussi  villaine 

Que  les  Troyens  pour  la  prinse  d'Helaine  ; 

Ou  avallé  soit  avec  Tantalus 

Et  Proserpine  aux  infernaux  palus; 

Ou  plus  que  Job  soit  en  grîefve  souffrance, 

Tenant  prison  en  la  tour  Dedalus, 

Qui  mal  vouldroit  au  royaulme  de  France  ! 

Quatre  mois  soit  en  ung  vivier  chantans, 
La  teste  au  fons,  ainsi  que  le  butor; 
Ou  au  Grant  Turc  vendu  deniers  contans, 
Pour  estre  mis  au  harnois  comme  ung  tor; 
Ou  trente  ans  soit,  comme  la  Magdalaine, 

Sans  drap  vestir  de  linge  ne  de  laine; 
Ou  soit  noyé  comme  fut  Narcisus, 
Ou  aux  cheveulx,  comme  Absalon,  pendus, 
Ou,  comme  fut  Judas,  par  Desperance; 
Ou  puist  périr  comme  Simon  Magus, 
Qui  mal  vouldroit  au  royaulme  de  France! 

D'Octovien  puisse  venir  le  tems  : 

C'est  qu'on  luy  coule  au  ventre  son  trésor; 

Ou  qu'il  soit  mis  entre  meules  flotans 

En  ung  moulin,  comme  fut  saint  Victor; 

Ou  transglouty  en  la  mer,  sans  aleine. 

Pis  que  Jonas  au  corps  de  la  baleine  ; 

Ou  soit  banny  de  la  clarté  Phebus, 

Des  biens  Juno  et  du  soûlas  Venus, 

Et  du  dieu  Mars  soit  pugny  a  oultrance, 

Ainsy  que  fut  roy  Sardanapalus, 

Qui  mal  vouldroit  au  royaulme  de  France! 

Prince,  porté  soit  des  serfs  Eolus 

En  la  forest  ou  domine  Glaucus; 

Ou  privé  soit  de  paix  et  i'esp>erance  : 

Car  digne  n'est  de  posséder  vertus 

Qui  mal  vouldroit  au  royaulme  de  France! 

BALADE  DU  CONCOURS  DE  BLOIS 


Je  meurs  de  seuf  auprès  de  la  fontaine, 
Chault  comme  feu,  et  tremble  dent  a  dent; 
En  mon  païs  suis  en  terre  loingtaine; 
Lez  ung  brasier  frissonne  tout  ardent; 
Nu  comme  ung  ver,  vestu  en  président, 
Je  ris  en  pleurs  et  attens  sans  espoir; 
Confort  reprens  en  triste  desespoir; 
Je  m'esjouys  et  n'ay  plaisir  aucun; 
Puissant  je  suis  sans  force  et  sans  povoir, 
Bien  recueully,  débouté  de  chascun. 

Rien  ne  m'est  seur  que  la  chose  incertaine; 
Obscur,  fors  ce  qui  est  tout  évident  ; 
Doubte  ne  fais,  fors  en  chose  certaine; 
Science  tiens  a  soudain  accident; 
Je  gaigne  tout  et  demeure  perdent; 

Au  point  du  jour  dis  :  «  Dieu  vous  doint  bon 

[soiri  » 
Gisant  envers,  j'ay  grant  paour  de  cheoir; 
J'ay  bien  de  quoy  et  si  n'en  ay  pas  ung; 
Eschoitte  attens  et  d'omme  ne  suis  hoir, 
Bien  recueully,  débouté  de  chascun. 

De  riens  n'ay  soing,  si  mectz  toute  ma  paine 
D'acquérir  biens  et  n'y  suis  prétendent; 
Qui  mieulx  me  dit,  c'est  cil  qui  plus  m'attaine, 
Et  qui  plus  vray,  lors  plus  me  va  bourdent  ; 
Mon  amy  est,  qui  me  fait  entendent 
D'ung  cigne  blanc  que  c'est  un  corbeau  noir; 
Et  qui  me  nuyst,  croy  qui  m'ayde  a  povoir; 
Bourde,  verte,  au  jour  d'uy  m'est  tout  un; 
Je  retiens  tout,  rien  ne  sçay  concepvoir, 
Bien  recueully,  débouté  de  chascun. 

Prince  clément!  or  vous  plaise  sçavoir 

Que  j'entens  moult  et  n'ay  sens  ne  sçavoir  : 

Parcial  suis,  a  toutes  loys  commun. 

Que  sais  je  plusl  Quoy?  Les  gages  ravoir, 

Bien  recueully,  débouté  de  chascun. 

EPITRE  A  MARIE  D'ORLEANS 


Jam  nova  progenies  celo  demittitur  alto. 


O  louée  conception 
Envoiee  ça  jus  des  cieulx. 
Du  noble  lis  digne  syon, 
Don  de  Jhesus  très  precieulx, 
Marie,  nom  très  gracieulx, 
Fons  de  pitié,  source  de  grâce, 
La  joye,  confort  de  mes  yeulx, 
Qui  nostre  paix  bastist  et  brasse! 

La  paix,  c'est  assavoir,  des  riches, 
Des  povres  le  substantement, 
Le  rebours  des  félons  et  chiches. 
Très  nécessaire  enfantement, 
Conceu,  porté  honnestement, 
Hors  le  pechié  originel, 
Que  dire  je  puis  sainctement 
Souvrain  bien  de  Dieu  éternel! 

Nom  recouvré,  joye  de  peuple, 
Confort    des    bons,    des    maulx    retraicte; 
Du  doulx  seigneur  première  et  seule 
Fille,  de  son  cler  sang  extraicte, 
Du  dextre  costé  Clovis  traicte; 
Glorieuse  ymage  en  tous  fais, 
Ou  hault  ciel  crée  et  pourtraicte 
Pour  esjouyr  et  donner  paix! 

En  l'amour  et  crainte  de  Dieu 
Es  nobles  flans  César  conceue, 
Des  petis  et  grans  en  tout  lieu 
A  très  grande  joye  receue. 
De  l'amour  Dieu  traicte,  tissue, 
Pour  les  discordez  ralier 
Et  aux  enclos  donner  yssue, 
Leurs  lians  et  fers  délier. 

Aucunes    gens,    qui    bien    peu    sentent, 

Nourris  en  simplesse  et  confis. 

Contre  le  vouloir  Dieu  attentent, 

Par  ignorance  desconfis, 

Desirans  que  f eussiez  ung  fils; 

Mais    qu'ainsi   soit,    ainsi    m'aist    Dieux, 

Je  croy  que  ce  soit  grans  proufis. 

Raison  :    Dieu    fait    tout    pour    le    mieulx. 

Du  Psalmiste  je  prens  les  dis  : 
Delectasti  me,  Domine, 
In  factura  tua;  si  dis  : 
Noble  enfant,  de  bonne  heure  né, 
A  toute  doulceur  destiné, 
Manne  du  Ciel,  céleste  don. 
De  tous  bienfais  le  guerdonné. 
Et  de  noz  maulx  le  vray  j>ardon! 

REQUESTE  A  MONSEIGNEUR 
DE  BOURBON 


Le  mien  seigneur  et  prince  redoubté, 

Fleuron  de  lys,  royalle  geniture, 

Françoys  Villon,  que  travail  a  dompté 

A  coups  orbes,  par  force  de  bature, 

Vous  supplie,  par  ceste  humble  escripture, 

Que  lui  faciez  quelque  gracieux  prest. 

De  s'obliger  en  toutes  cours  est  prest; 

Si  ne  doubtez  que  bien  ne  vous  contente  : 

Sans  y  avoir  dommaige  n'interest. 

Vous  n'y  perdrez  seulement  que  l'attente. 

A  prince  n'a  ung  denier  emprunté, 
Fors  a  vous  seul,  vostre  humble  créature. 
De  six  escus  que  luy  avez  preste. 
Cela  pieça  il  meist  en  nourriture. 
Tout  se  paiera  ensemble,  c'est  droiture, 

Mais  ce  sera  legierement  et  prest; 
Car,  si  du  gland  rencontre  en  la  forest 
D'entour  Patay,  et  chastaignes  ont  vente, 
Pciié  serez  sans  delay  ny  arrest  : 
Vous  n'y  perdrez  seulement  que  l'attente. 

Se  je  peusse  vendre  de  ma  santé 
A  ung  Lombart,  usurier  par  nature, 
Faulte  d'argent  m'a  si  fort  enchanté 
Que  j'en  prendroie,  ce  cuide,  l'adventure. 
A.rgent  ne  pens  a  gippon  n'a  sainture  ; 
Beau  sire  Dieux!  je  m'eshabis  que  c'est 
Que  devant  moy  croix  ne  se  comparoist, 
Si  non  de  bois  ou  pierre,  que  ne  mente; 
Mais  s'une  fois  la  vraye  m'apparoist. 
Vous  n'y  perdrez  seulement  que  l'attente. 

Prince  du  lys,  qui  a  tout  bien  complaist. 
Que  cuidez  vous  comment  il  me  desplaist 
Quant  je  ne  puis  venir  a  mon  entente? 
Bien  entendez;  aidez  moy,  s'il  vous  plaist 
Vous  n'y  perdrez  seulement  que  l'attente» 

SUSCRIPTION    DE   LADICTE    REQUESTE 

Allez,  lettres,  faictes  ung  sault; 
Combien  que  n'ayez  pié  ne  langue, 
Remonstrez  en  vostre  harangue 
Que  faulte  d'argent  si  m'assault. 

DOUBLE  BALADE 


Combien  que  j'ay  leu  en  ung  dit  : 
Inimicum  pîites,  y  a, 
Qui  te  présentent  laudabit, 
Toutesfois,  non  obstant  cela, 
Oncquea  vray  homme  ne  cela 
En    son    courage    aucun    grant    bien, 
Qui  ne  le  montrast  ça  et  la  : 
On  doit  dire  du  bien  le  bien. 

Saint  Jehan  Baptiste  ainsy  le  fist. 
Quant  l'Aignel  de  Dieu  descela. 
En  ce  faisant  pas  ne  mesfist, 
Dont  sa  voix  es  tourbes  vola; 
De  quoy  saint  Andry  Dieu  loua. 
Qui  de  lui  cy  ne  sçavoit  rien, 
Et  au  Fils  de  Dieu  s'aloua  : 
On  doit  dire  du  bien  le  bien. 

Envoiee  de  Jhesuschrist, 

Rappelez  ça  jus  par  deçà 

Les  povres  que  Rigueur  proscript 

Et  que  Fortune  betourna. 

Si  sçay  bien  comment  il  m'en  va  : 

De  Dieu,  de  vous,  vie  je  tien. 

Benoist  celle  qui  vous  portai 

On  doit  dire  du  bien  le  bien. 

Cy,   devant  Dieu,   fais  congnoissance 

Que  créature  feusse  morte, 

Ne   feust  vostre  doulce  naissance, 

En  charité  puissant  et  forte, 

Qui  ressuscite  et  reconforte 

Ce  que  Mort  avoit  prins  pour  sien. 

Vostre  présence  me  conforte  : 

On  doit  dire  du  bien  le  bien. 

Cy  vous  rans  toute  obeyssance, 
Ad  ce  faire  raison  m'exorte. 
De  toute  ma  povre  puissance; 
Plus  n'est  deul  qui  me  desconforte, 
N'aultre  ennuy  de  quelconque  sorte. 
Vostre  je  suis  et  non  plus  mien; 
Ad  ce,  droit  et  devoir  m'enhorte  : 
On  doit  dire  du  bien  le  bien. 

O  grâce  et  pitié  très  immense, 
L'entrée  de  paix  et  la  porte, 
Some  de  bénigne  clémence, 
Qui  noz  faultes  toult  et  supporte. 
Si  de  vous  louer  me  déporte, 
Ingrat  suis,  et  je  le  maintien. 
Dont  en  ce  refrain  me  transporte  : 
On  doit  dire  du  bien  le  bien. 

Princesse,  ce  loz  je  vous  porte, 
Que  sans  vous  je  ne  feusse  rien, 
A  vous  et  a  tous  m'en  rapporte  : 
On  doit  dire  du  bien  le  bien. 

Euvre  de  Dieu,  digne,  louée 
Autant  que  nulle  créature. 
De  tous  biens  et  vertus  douée. 
Tant  d'esperit  que  de  nature 
Que  de  ceulx  qu'on  dit  d'aventure. 
Plus  que  rubis  noble  ou  balais; 
Selon  de  Caton  l'escripture  ; 
Patrem  insequitur  proies. 

Port  asseuré,  maintien  rassiz. 
Plus  que  ne  peut  nature  humaine, 
Et  eussiez  des  ans  trente  six; 
Enfance  en  riens  ne  vous  demaine. 

Que  jour  ne  le  die  et  sepmaine, 
Je  ne  sçay  qui  le  me  deffant. 
Ad  ce  propos  ung  dit  ramaine  : 
De  saige  mère  saige  enfant. 

Dont  résume  ce  que  j'ay  dit  : 
Nova  progenies  celo, 
Car  c'est  du  poëte  le  dit, 
Jatnjam  demittitur  alto. 
Saige  Cassandre,  belle  Echo, 
Digne  Judith,  caste  Lucresse, 
Je  vous  cognois,  noble  Dido, 
A  ma  seule  dame  et  maistresse. 

En  priant  Dieu,  digne  pucelle. 
Qu'il  vous  doint  longue  et  bonne  vie; 
Qui  vous  ayme,  ma  damoiselle, 
Ja  ne  coure  sur  luy  envie. 
Entière  dame  et  assouvie, 
J'espoir  de  vous  servir  ainçoys. 
Certes,  se  Dieu  plaist,  que  dévie 
Vostre  povre  escolier  Françoys. 


162 


POESIES 


RONDEAU 


Jenin  l'Avenu, 
Va  t'en  aux  estuves; 
Et  toy  la  venu, 
Jenin  l'Avenu, 

Si  te  lave  nud 

Et  te  baigne  es  cuves. 

Jenin  l'Avenu, 

Va  t'en  aux  estuves. 

EPISTRE. 


Aiez  pitié,  aiez  pitié  de  moy, 
A  tout  le  moins,  si  vous  plaist,  mes  amis! 
En  fosse  gis,  non  pas  soubz  houx  ne  may. 
En  cest  exil  ouquel  je  suis  transmis 
Par  Fortune,  comme  Dieu  l'a  permis. 
Filles,  amans,  jeunes  gens  et  nouveaulx, 
Danceurs,  saulteurs  faisans  les  piez  de  veaux, 
Vifz  comme  dars,  agus  comme  aguillon, 
Gousiers  tintans  cler  comme  cascaveaux, 
Le  lesserez  la,  le  povre  Villon? 

Chantres  chantans  a  plaisance,  sans  loy, 
Galans,  rians,  plaisans  en  fais  et  dis, 
Courens,  alans,  francs  de  faulx  or,  d'aloy, 
Gens  d'esperit,  ung  petit  estourdis, 
Trop  demourez,  car  il  meurt  entandis. 

Faiseurs  de  laiz,  de  motetz  et  rondeaux, 
Quant  mort  sera,  vous  lui  ferez  chaudeauxl 
Ou  gist,  il  n'entre  escler  ne  tourbillon  : 
De  murs  espoix  on  lui  a  fait  bandeaux. 
Le  lesserez  la,  le  povre  Villon? 

Venez  le  veoir  en  ce  piteux  arroy, 
Nobles  hommes,  francs  de  quart  et  de  dix, 
Qui  ne  tenez  d'empereur  ne  de  roy. 
Mais  seulement  de  Dieu  de  paradis  : 
Jeûner  lui  fault  dimenches  et  merdis, 
Dont  les  dens  a  plus  longues  que  ratteaux; 
Après  pain  sec,  non  pas  après  gasteaux, 
En  ses  boyaulx  verse  eaue  a  gros  bouillon; 
Bas  en  terre,  table  n'a  ne  tresteaulx. 
Le  lesserez  la,  le  povre  Villon? 

Princes  nommez,  anciens,  jouvenceaux, 
Impetrez  moy  grâces  et  royaulx  seaux. 
Et  me  montez  en  quelque  corbillon. 
Ainsi  le  font,  l'un  a  l'autre,  pourceaux. 
Car,  ou  l'un  brait,  ils  fuyent  a  monceaux. 
Le  lesserez  la,  le  povre  Villon? 

LE  DEBAT  DU  CUER  ET  DU  CORPS 
DE  VILLON 


Qu'est  ce  que  joy? 

—  Ce  suis  jel 

—  Qui? 

—  Ton  cuer, 
Qui  ne  tient  mais  qua  ung  petit  filet  : 
Force  n'ay  plus,  substance  ne  liqueur, 
Quant  je  te  voy  retraict  ainsi  seulet, 
Com  povre  chien  tapy  en  reculet. 

—  Pour  quoy  est  ce  ? 

—  Pour  ta  folle  plaisance. 

—  Que  t'en  chaut  il  ? 

J'en  ay  la  desplaisance. 

—  Laisse  m'en  paix  ! 

—  Pour  quoy  ? 

—  J'y  penseray. 

—  Quant  sera  ce  ? 

—  Quant  seray  hors  d'enfance. 

—  Plus  ne  t'en  dis. 

—  Et  je  m'en  passeray. 

—  Que  penses  tu  ? 

—  Estre  homme  de  valeur. 

—  Tu  as  trente  ans. 

—  C'est  l'aage  d'un  mulet  : 

—  Est  ce  enfance  ? 

—  Nennil. 

—  C'est  donc  foleur 

—  Qui  te  saisist  ? 

—  Par  ou  ? 

—  Par  le  collet  ? 
Rien  ne  congnois. 

—  Si  fais. 

—  Quoy  ? 

—  Mouche  en  let  ; 

—  L'ung  est  blanc,  l'autre  noir,  c'est  la 

—  Est  ce  donc  tout?  [distance. 

—  Que  veulx  tu  que  je  tance  ? 

—  Se  n'est  assez,  je  recommenceray. 

—  Tu  es  perdu  I 

—  J'y  mettray  résistance. 

—  Plus  ne  t'en  dis. 

—  Et  je  m'en  passeray. 

—  J  en  ay  le  dueil  ;  toy,  le  mal  et  douleur. 
Se  feusses  ung  povre  ydiot  et  folet, 
Encore  eusses  de  t'excuser  couleur  ; 

Si  n'as  tu  soing,  tout  t'est  ung,  bel  ou  let. 
Ou  la  teste  as  plus  dure  qu'ung  jalet, 
Ou    mieulx    te    plaist    qu'onneur    ceste 

[meschance! 
Que  respondras  a  ceste  conséquence  ? 

—  J'en  seray  hors  quant  je  trespasseray. 

—  Dieu,  quel  confort  !  Quelle  sage 

Plus  ne  t'en  dis.  [éloquence  1 

—  Et  je  m'en  passeray. 

—  Dont  vient  ce  mal  ? 

—  Il  vient  de  mon  maleur. 
Quant  Saturne  me  feist  mon  fardelet, 
Ces  maulx  y  meist,  je  le  croy. 

—  C'est  foleur  : 
Son  Seigneur  es,  et  te  tiens  son  varlet. 
Voy  que  Salmon  escript  en  son  rolet  : 
((  Homme  sage,  ce  dit  il,  a  puissance 
Sur  planètes  et  sur  leur  influence,  » 

—  Je  n'en  croy  riens  ;  tel  qu'ilz  m'ont 

—  Que  dis  tu  ?  [fait  seray. 

—  Dea  !  certes,  c'est  ma  créance. 

—  Plus  ne  t'en  dis. 

—  Et  je  m'en  passeray. 

—  Veulx  tu  vivre  ? 

—  Dieu  m'en  doint  la  puissance  I 

—  Il  te  fault... 

—  Quoy  ? 

—  Remors  de  conscience, 
Lire  sans  fin. 

—  En  quoy  ? 

Lire  en  science, 
Laisser  les  folz  ! 

—  Bien  j'y  adviseray. 

—  Or  le  retien  ! 

—  J'en  ay  bien  souvenance. 

—  N'atens  pas  tant  que  tourne  a  desplaisance. 
Plus  ne  t'en  dis. 

—  Et  je  m'en  passeray. 

PROBLEME 

ou 

BALADE  AU  NOM  DE  LA  FORTUNE 


Fortune  fus  par  clers  jadis  nommée, 

Que  toy,  François,  crie  et  nomme  murtriere, 

Qui  n'es  homme  d'aucune  renommée. 

Meilleur  que  toy  fais  user  en  plastriere, 

Par  povreté,  et  fouyr  en  carrière  ; 

S*a  honte  vis,  te  dois  tu  doncques  plaindre  ? 

Tu  n'es  pas  seul  ;  si  ne  te  dois  complaindre. 

Regarde  et  voy  de  mes  fais  de  jadis, 

Mains  vailldns  homs  par  moy  mors  et  roidis  ; 

Et  n'es,  ce  sçais,  envers  eulx  ung  souillon. 

Appaise  toy,  et  mets  fin  en  tes  dis. 

Par  mon  conseil  prens  tout  en  gré,  Villon  1 

Contre  grans  roys  me  suis  bien  anymee, 

Le  temps  qui  est  passé  ça  en  arrière  : 

Priam  occis  et  toute  son  armée, 

Ne  luy  valut  tour,  donjon,  ne  barrière; 

Et  Hannibal  demoura  il  derrière  ? 

En  Cartaige  par  Mort  le  feis  attaindre; 

Et  Scypion  l'Affriquain  feis  estaindre  ; 

Jules  César  au  sénat  je  vendis  ; 

En  Egipte  Pompée  je  perdis  ; 

En  mer  noyé  Jason  en  ung  bouillon  ; 

Et  une  fois  Romme  et  Rommains  ardis. 

Par  mon  conseil  prens  tout  en  gré,  Villon  ! 

Alixandre,  qui  tant  feist  de  hemee, 
Qui  voulut  veoir  Testoille  pouciniere, 
Sa  personne  par  moy  fut  envlimee  ; 
Alphasar  roy,  en  champ,  sur  sa  baniere 
Rué  jus  mort;  cela  est  ma  manière. 
Ainsi  l'ay  fait,  ainsi  le  maintiendray  : 
Autre  cause  ne  raison  n'en  rendray. 

Holofernes  l'ydolastre  mauldis, 
Qu'occist  Judith  (et  dormoit  entandis  !) 
De  son  poignart,  dedens  son  pavillon  ; 
Absalon,  quoy  ?  en  fuyant  le  pendis. 
Par  mon  conseil  prens  tout  en  gré,  Villon  ! 

Pour  ce,  Françoys,  escoute  que  te  dis  : 
Se  riens  peusse  sans  Dieu  de  paradis, 
A  toy  n'autre  ne  demourroit  haillon. 
Car,  pour  ung  mal,  lors  j'en  feroye  dix. 
Par  mon  conseil  prens  tout  en  gré,  Villon  ! 

TETRASTIQUE 


Je  suis  Françoys  dont  ce  me  poise 
Né  de  Paris  emprès  Pontoise, 
Qui  d'une  corde  d'une  toise 
Sçaura  mon  col  que  mon  cul  poise. 

L'EPITAPHE  VILLON 
EN    FORME    DE    BALLADE 


Frères  humains  qui  après  nous  vivez, 
N'ayez  les  cuers  contre  nous  endurcis, 
Car,  se  pitié  de  nous  povres  avez, 
Dieu  en  aura  plus  tost  de  vous  mercis. 
Vous  nous  voiez  cy  attachez  cinq,  six  : 
Quant  de  la  chair,  que  trop  avons  nourrie, 
Elle  est  pieça  dévorée  et  pourrie. 
Et  nous,  les  os,  devenons  cendre  et  pouidre. 
De  nostre  mal  personne  ne  s'en  rie  ; 
Mais  priez  Dieu  que  tous  nous  vueille 

[absouldre  ! 

Se  vous  clamons  frères,  pas  n'en  devez 
Avoir  desdaing,  quoy  que  fusmes  occis 
Par  justice.  Toutesfois,  vous  sçavez 
Que  tous  hommes  n'ont  pas  bon  sens  rassis  ; 
Excusez  nous,  puis  que  sommes  transis, 
Envers  le  fils  de  la  Vierge  Marie, 
Que  sa  grâce  ne  soit  pour  nous  tarie. 
Nous  préservant  de  l'infernale  fouldre. 
Ne  us  sommes  mors,  ame  ne  nous  harie  ; 
Mais  priez  Dieu  que  tous  nous  vueille 

[absouldre  ! 

La  pluye  nous  a  buez  et  lavez, 
Et  le  soleil  desséchiez  et  noircis  ; 
Pies,  corbeaulx,  nous  ont  les  yeux  cavez, 
Et  arrachié  la  barbe  et  les  sourcis. 
Jamais  nul  temps  nous  ne  sommes  assis  ; 
Puis  ça,  puis  la,  comme  le  vent  varie, 
A  son  plaisir  sans  cesser  nous  charie, 
Plus  becquetez  d'oyseaulx  que  dez  a  couldre. 
Ne  soiez  donc  de  nostre  confrairie; 
Mais  priez  Dieu  que  tous  nous  vueille 

[absouldre  I 


178 


POESIES 


Prince  Jhesus,  qui  sur  tous  seigneurie, 
Garde  qu'Enfer  n'ait  de  nous  la  maistrie  ; 
A  luy  n'ayons  que  faire  ne  que  souldre. 
Hommes,  icy  n'a  point  de  mocquerie  ; 
Mais  priez  Dieu  que  tous  nous  vueille 

[absouldre  1 

LOUENGE  A  LA  COURT 


Tous  mes  cinq  sens  :  yeulx,  oreilles  et  bouche, 
Le  nez,  et  vous,  le  sensitif  aussy  ; 
Tous  mes  membres  ou  il  y  a  reprouche. 
En  son  endroit  ung  chascun  die  ainsy  : 
((  Souvraine  Court,  par  qui  sommes  icy. 
Vous  nous  avez  gardé  de  desconfire. 
Or  la  langue  seule  ne  peut  soufiFire 
A  vous  rendre  soufîisantes  louenges  ; 
Si  parlons  tous,  fille  du  souvrain  Sire, 
Mère  des  bons  et  seur  des  benois  anges!  » 

Cuer,  fendez  vous,  ou  percez  d'une  broche, 
Et  ne  soyez,  au  moins,  plus  endurcy 
Qu'au  désert  fut  la  forte  bise  roche 
Dont  le  peuple  des  Juifs  fut  adoulcy  : 
Fondez  lermes  et  venez  a  mercy  ; 
Comme  humble  cuer  qui  tendrement  souspire 
Louez  la  Court,  conjointe  au  Saint  Empire, 
L'eur  des  Françoys,  le  confort  des  estranges, 
Procréée  lassus  ou  ciel  empire, 
Mères  des  bons  et  seur  des  benois  anges  ! 

Et  vous,  mes  dens,  chascune  si  s'esloche  ; 

Saillez  avant,  rendez  toutes  mercy 

Plus  hautement  qu'orgue,  trompe,  ne  cloche, 

Et  de  maschier  n'ayez  ores  soulcy  ; 

Considérez  que  je  feusse  transy, 

Foye,  pommon  et  rate,  qui  respire; 

Et  vous,  mon  corps,  qui  vil  estes  et  pire 

Qu'ours  ne  pourceau  qui  fait  son  nyt  es 

[fanges, 
Louez  la  Court,  avant  qu'il  vous  empire, 
Mère  des  bons  et  seur  des  benois  anges  l 


182 


POESIES 


Prince,  trois  jours  ne  vueillez  m'escondire, 
Pour  moy  pourveoir  et  aux  miens  adieu  dire  ; 
Sans  eulx  argent  je  n'ay,  icy  n'aux  changes. 
Court  triumphant,  fiât,  sans  me  desdire, 
Mère  des  bons  et  seur  des  benois  anges! 

QUESTION  AU   CLERC  DU   GUICHET 


Que  vous  semble  de  mon  appel, 
Garnier  ?  Feis  je  sens  ou  folie  ? 
Toute  beste  garde  sa  pel  ; 
Qui  la  contraint,  efforce  ou  lie, 
S'elle  peult,  elle  se  deslie. 
Quant  donc  par  plaisir  voluntaire 
Chanté  me  fut  ceste  omelie, 
Estoit  il  lors  temps  de  moy  taire  ? 

Se  feusse  des  hoirs  Hue  Cappel, 
Qui  fut  extrait  de  boucherie, 
On  ne  m'eust,  parmy  ce  drappel, 
Fait  boire  en  ceste  escorcherie. 
Vous  entendez  bien  joncherie  ? 
Mais  quant  ceste  paine  arbitraire 
On  me  jugea  par  tricherie, 
Estoit  il  lors  temps  de  moy  tai/e  ? 

Guidiez  vous  que  soubz  mon  cappel 
N'y  eust  tant  de  philosophie 
Comme  de  dire  :  «  J'en  appel  »  ? 
Si  avoit,  je  vous  certifîie, 
Combien  que  point  trop  ne  m'y  fie. 
Quant  on  me  dist,  présent  notaire  : 
((  Pendu  serez  !  »  je  vous  affie, 
Estoit  il  lors  temps  de  moy  taire  ? 

Prince,  se  j'eusse  eu  la  pépie, 

Pieça  je  feusse  ou  est  Clotaire, 

Aux  champs  debout  comme  une  espie. 

Estoit  il  lors  temps  de  moy  taire  ? 

GLOSSAIRE 


abola,  aboli,  pardonné 

abusion,    tromperie,    illusion 

accoiiter    (s'),    s  appuyer 

acouter,    approcher 

aberdre,    toucher 

aloue,   alouette 

alouer  (s'),  se  mettre  au  ser- 
vice de 

ambesas,  double  as 

ange,  angelot,  pièces  le  mon- 
naie 

ante,  tante   (cf.   anglais  annt) 

apateler  ou  apasteler,  nourrir 

apostolles,  pape 

ardre,   brûler 

arme,   m'arme  I,   mon   âmcl 

barat,    tromperie 

bniid.   brave 

baaidit  (de  bauldre),  bailler, 
donner 

beaulx-pères,  moines 

belln.    mouton 

bergeronnette,  chanson  cham- 
pêtre 

bétonrner,  faire  tomber,  mal- 
traiter 

billart,  crosse  pour  pousser  les 
boules 

blan,    blanc,    pièce    de    monnaie 

blanclio,    blonde 

boing,   bain 

boiture,    bolsBOQ 

bonne,   borne 

bouffea,    emportés    par    le    vent 


bonges,    chausses,    culottes 

bourde,  mensonge,  ici,  plaisan- 
terie 

bourde  Jus  mise,  plaisanterie  à 
part 

brano,    épôe 

brulare,  by'r  lord  (juron  an- 
glais) 

buez,   débuez,  lavés,  lessivés 

canceller,    annuler 

cascaveaa,    grelot 

cayntant  ou  cayement,  mendiant 

cendal,   sendail,    étoffe   de    soie 

ceps,  fers  qu'on  mettait  aux 
prisonniers 

changon,  enfant  substitué  par  le 
diable  à  un  enfant  dea  hom- 
mes 

chastoy,    correction 

charretée,  grand  tonneau  de  vin 

chevance,    bien,    fortune 

chiere,  mine;  mate  chiere,  triste 
mine 

civot,   ciboule 

claquepatin,  qui  fait  claquer 
les  semelles  de  ses  patins 
(chaussures  à  semelles  de 
bois)    sur   les   pavés 

coete,    queue,    membre    viril 

coing,  le  coing  qui  sert  à  frap- 
per la  monnaie;  faax  coing, 
fausse   monnaie 

coUatear,  distributeur  de  bour- 
ses ou  bénéfices 

conclure,  vaincre  dans  la  dU- 
cuBsion  en  mettant  à  bout 
d'argumentB 

ooquart,   Jeune   coq,    niais 

cordouen,  cuir  de  Cordoue,  ou 
simplement,   cuir 

ouider,   croire 

culdereau,   Jeune   vaniteux 

debrisier,    martyriser 

déchasslé,   privé 

deffacon,    destruction 

deffuyr,    éviter,    négliger 

dégeter,    tirer    de 

deniainer,    conduire 

deshet  ou  deshait,  mauvaise 
humeur,    dispute 

déporter   de    (se),    cesser 

despendre,    dépenser 

dcstourbier,   embarras 

âet«Bter,  supprimer  du  testa- 
ment 

detragner,   maltraiter 

dcvler,   desvler,   mourir 

diffame,    dtshonneur 

doler  ou  doller,  aplanir  lea 
douves  de  tonneau 

embrochler,   mettre  en   perce 

etifondas,    trempés 

eugaaltrer  ou  enjaultrer,  trom- 
per 

eugigner,    tromper 

engriUonner,  mettre  les  pou- 
cettes 

enné,    sorte    de   Juron 

eunementeg,   certainement 

ontandis,    pendant    ce    temps 

envers,  sur  le  dos 

erre;  grand  erre,  le  plus  tôt 
possible 

escacblé,    écrasé 

eschiver,    éviter 

eschoitte,   héritage 

esclat,   morceau    de   bols 

escoargon,  fouet 


eBcoavette,  balai  ;  cUevanohear 
d'es  oonvettes,    sorcier 

esme,  estimation,  attente,  inten- 
tion, espoir 

esmorchler,   ronger,   nettoyer 

esmouchier,    morceler 

e88oyne,   peine 

establls,   étalage 

estent,  balle 

estoy,  dispute 

estront  de  mooctae,  cire  (mou- 
che a  miel,  abeille) 

faffée    (faire   la),   faire   l'amonr 

faictis,   bien   fait 

feiiestre,    boutique 

fêtard  de,  paresseux  &,  négli- 
gent 

feu  ât-AntoIne,  sorte  d'éryslpèh' 

ficrt,   du   verbe   férir,   frapper 

fiUê   ou   filé,  fil 

flMei,  filets 

finer  de,  se  procurer 

finer,  finir 

flz.  abcès,   tumeur 

franc,   dépensier 

franchise,  domination,  air  de 
noblesse. 

fu$)te,  vaisseau  long 

salant,   compagnon   de  plaisir 

galer    ou    galler,    s'amuser 

get.  Jeton. 

glic.  Jeu  de  cartes 

gluons  de  fuerre  ou  ferre,  bot- 
tes de  paille  (cf.  Bue  du 
Fouarre,  h  Paris) 

gonne,   longue   robe 

goyère,    tarte   au    fromage 

greigneur,    plus    grand 

grève,   devant   de  la  Jambe 

grez,  grès,  pavé 

grognlée,  coup  de  poing 

grosser,  copier 

gnerdonner,    récompenser 

gnermenter  (se),  se  lamenter 

suysarme,  hache  à  deux   tran- 
chants 

hait  ou  het,  hnmenr,  gré 

hnrter,  importuner 

havée,  poignée 

havet,  crochet 

hober    (se),    bouger 

hohète,   interjection 

hntin,  tapage 

hntlnet,  maillet,  querelle 

hncqne,    cape 

hnchler,  appeler 

Jacopin,  crachat 
jambot,  petite  Jambe  ;  ici,  mem- 
bre viril 
Jangrleresse,    menteuse 
Joncherle,  tromperie 

laidangler,   Injurier 

lais  ou  laiz,  testament 

lame,   dalle  de  tombeau 

las,  lacs,  lacets,   filets 

Icctry,   lutrin 

lésierement,    vite 

leschier,  vivre  dans  les  plaisir:? 

Ubrairie,  bibliothèque 

Unget,  mince,  fluet 

los.  Io>,  louange 

Innettes,  vue,  yeux 

malUe,  menue  monnaie 
mailler,  frapper  au  mollet 
mains,     moins  ;     le     mains,     le 

moins 
raariotte,    petite   fllle 
marmoset,   petit   garçon 
mattaon,  fromage  frais 
manffes,   diable 
manldite,    injuriée 
mendre,  moindre 
merir,   mériter   de 
mesean,   lépreux 
mesliainff,   peine,    dooleor 


mesprendre    (se),    se    mal    con- 
duire 
mesprison,  destruction 
meure,  mûre,  fruit  de  la  ronct 
mlègre,   médecin 
moi,  le  mollet 
morillon,    vin    rouge 
mouiller,   femme 
moase,  museau 
mnssier,    cacher 

oistre,   huître    (cf.    anglais    oys- 

ter) 
orbes,  aveugles 

papaiiste  (le),  la  papauté 

papier,  respirer 

parir,  enfanter 

passot,   épée,   dague 

patart,  monnaie  flamande 

peaultre,    étain 

pesie,   pêne 

pieçâ,  depuis   longtemps 

piea-de- veaux,  danse  ou  gam- 
bade 

piteux,  enclin  â  la  pitié 

plaque,  monnaie 

plombée,  boule  de  plomb  flxiSe 
au  bout  d'un  bâton 

poirre,   péter 

poise,  du  verbe  peser 

ponrcbassié,   procuré 

ponrpensé,  décidé  à  part  soi 

c  Pourras  »,  prononciation  de 
Port-Royal 

promoteur,  ministère  public 

pyon,  buveur 

pyons,  buvons   (du  verbe  pyer) 

gnelongme,  quenouille;  Ici,  fa- 
veur; être  en  quenouille,  être 
en  faveur 

quiers,  veux 

qnise,  recherchée  (du  verbe 
querre) 

raillon,  dard,  trait 

ralllaH,    festin 

ranralUon,  ardillon  d'une  bon- 
de 

rapi>ean,  appel 

reagal  ou  realgar,  sulfure  d'ar- 
senic 

réan.  pièce  d'or 

rebrasHes  coUetz,  collets  hauts 
et  plissés 

recorder,  rappeler 

recalet   (en),   dans  un   coin 

relalm,   ressource 

renialner,  rester 

remeutoy,   rappelai 

reyuoy,   repos 

rlbler,   voler 

riblis,    échauffourée 

riotte,  querelle 

loqotirt,  vieux  cheval,  rosse 

sade,  gracieux 

sadinet,  parties  sexuelles  de  la 
femme 

BBuUoye,  saussaie,  saulaie 

Beiche  messe,  messe  sans  consé- 
cration 

selgnant,  bénissant  en  faisant 
le  signe  de  la  croix 

senea,  les  anciens,  dans  le  sens 
de   sages 


eolller,  étage 

goret,  hareng  saur 

sornettcN,  ruses 

Bouef,   Buave 

soaffrette,    disette 

Boulas,    plaisir 

Bonlolr,  avoir  coutume  de 

Burqaérlr,  enchérir 

tabart,  long   manteau 

tacon,   martinet   à   lanières 

tallemouse,    gâteau    au    fromage 

targe,  bouclier  et  pièce  de  mon- 
naie 

tayon,  aïeul 

terne,  deux  trois   (coup  de  dés) 

tieulx,    tels 

toUu,  tonlt,  du  verbe  tolUr,  oter 

tor,  taureau 

tordre   (se),  se  séparer 

tostée,  tranche  de  pain  grilla 

traictlB,  Joli 

trunsy,  trépassé 

trousser  en  col,  emporter  sur 
son  coa 

omenr,  e&a 

TlUotièrea,    coureuses,    flUes 

ysnei,  vif,  prompt 

Asne  royé,  zèbre,  nom  d'une  enseigne. 
barillet,   enseigne  d'une  taverne. 

Basanier  ou  Basennier  {Pierre) ,  notaire  au  Chatelet,  puis 

greffier  criminel. 
Behaigne,  Bohème. 
Bellefaye    (Martin) ,    lieutenant    criminel    du    prévôt    de 

Paris,  puis  conseiller  au  Parlement. 

Berte  au  grant  pié,  mère  de  Charlemagne,  d'après  la 
légende  épique. 

Beuf  couronné,  enseigne. 

Blarru,  orfèvre  sur  le  Pont-au-Change. 

Boesmes,  habitants  de  la  Bohème  ;  la  faulte  des  fîoes- 
mes,  l'hérésie  hussite. 

Breites,  bretonnes. 

Buridan,  recteur  de  l'Université  de  Paris. 

Calais  {Jehan  de) ,  notaire  du  Chatelet  chargé  des  testa- 
ments. 

Cayeux  {Colin  de) ,  fils  d'un  serrurier,  ami  d'enfance  de 
Villon  sur  qui  il  eut  la  plus  mauvaise  influence,  affilié 
aux    «  Coquillarts  ». 

Chambre  aux  Deniers,  juridiction  qui  s'occupait  des  dé- 
penses et  des  recettes  de  la  maison  du  Roi  et  des 
princes. 

Chevalier  du  Cuet,  commandant  du  guet  royal,  chef  de 

la  sûreté  à  Paris. 
Claquin,  Bertrand  du  Guesclin. 
Colombel  {Cuillaume) ,  conseiller  du  roi  et  président  de 

la  Chambre  des  Enquêtes. 
Cornu  (Jehan) ,  clerc  criminel  du  Chatelet. 
Crosse  (La) ,  enseigne. 

Cul  d'Oue  {Michault) ,  échevin,  prévôt  de  la  grande  Con- 
frérie  des   Bourgeois   de   Paris. 
Donat  (Le),   «  De  octo  partibus  orationis  »,  ouvrage  de 

Aelius  Donatus. 
Douze   (Les) ,   les   douze   sergents   à   cheval    formant   la 

garde  du  prévôt  de  Paris. 
Eolus  (les  serfs) ,  les  vents. 
Esbaillart,  Abailard. 
Estouteville  (Robert  J') ,  prévôt  de  Paris  et  époux  d'Am- 

broise  de  Loré. 
Four  (Michault   du) ,   sergent   à  verge   du  Chatelet  qui 

participa  à  l'enqiiête  sur  le  vol  du  Collège  de  Navarre. 
Fournier  (Pierre) ,  procureur  de  Saint-Benoit  au  Chatelet. 
Caleme  (Colin) ,  barbier  et  marguillier. 
Garde  (Jehan) ,  riche  épicier  de  Paris. 
Gamier,  clerc  du  guichet  (petite  geôle)    du  Chatelet. 
Grand  Godet,   enseigne  de  taverne. 
Gros  Figuier,  enseigne. 
Lancelot,  Ladislas,  roi  de  Bohème. 
Loré  (Ambroise  de) ,  épouse  de  Robert  d' Estouteville. 
Mautaint,  examinateur  au  Chatelet  ;  fut  chargé  d'instruire 

l'affaire  du  vol  du  Collège  de  Navane  dans  laquelle 

Villon  fut  impliqué. 


192 


♦  ♦»»♦♦♦♦♦»♦     POESIES     »♦»»»♦♦♦♦♦» 

Merle,  changeur  et  bourgeois  de  Paris. 

Montigny,  fils  d'un  panetier  du  roi  ;  clerc  de  l'Univer- 
sité ;  affilié  aux  «  Coquillarts  »  ;  fut  arrêté  et  pendu. 

Orace,  bisaïeul  de  Villon. 

Perdrter,  fils  d'un  changeur  et  bourgeois  de  Paris. 

Pet  au  Diable  {rommant  du) ,  ouvrage  perdu  ayant  pour 
sujet  l'affaire  de  l'enlèvement  d'une  borne  de  très 
grande  dimension  située  devant  l'hôtel  du  Pet  au 
Diable. 

Pourras,  nom  vulgaire  de  Port-Royal. 

Riou  (Jehan) ,  capitaine  des  archers  de  Paris. 

Robert  (le  petit  Maistre) ,  bourreau  d'Orléans. 

Rosnel,  examinateur  au  Chatelet. 

Ru  (Guillaume  du) ,  riche  marchand  de  vins  en  gros  et 
Bourgeois  de  Paris. 

Saint-Amant,  clerc  du  trésor  du  Roi. 

Sainte-Avoye,  couvent  d'Augustines,  rue  du  Temple, 
dont  la  chapelle  était  au  premier  étage. 

Scotîste  (le  roy) ,  Jacques  II,  roi  d'Exosse. 

Tabarie  (Guy) ,  prit  part  avec  Villon  au  vol  du  Collège 
de  Navarre  et  fut  probablement  pendu. 

Taillevent,  «  viandier  »,  (livre  de  cuisine)  de  Taille- 
vent,  premier  écuyer  de  cuisine  du  roi. 

Taranne,  riche  bourgeois  de  Paris  ;  fut  condamné  à  une 
amende  pour  blasphème  dans  une  querelle  de  joueurs. 

Trascaille  (Robert  ou  Robinet) ,  receveur  à  Château- 
Thierry,  puis  secrétaire  du  roi. 

Trou  Perreite  (Le) ,  tripot,  ou  jeu  de  paume,  en  face 
le  cabaret  de  la  Pomme  de  Pin,  en  la  Cité. 

Trouvé  (Jehan) ,  valet  boucher  de  la  Grande-Boucherie 
de  Paris. 

Tr ois-Lis  {Les) ,  une  des  chambres  de  la  prison  du  Grand 

Chatelet. 
Trumellières,  taverne  voisine  des  Halles. 
Turgis  {Robin) ,   propriétaire  du  cabaret  de  la   Pomme 

de  Pin. 
Vacquene   {François   de   la) ,    promoteur   de   l'olîicialité, 

puis  curé  d'Argenteuil. 
Valée  {Robert) ,  maître  es  arts,  curé  de  Ville-d'A\Tay. 
Valette   {Jehan) ,   sergent   à   verge   au   Chatelet  ;   devint, 

par  la  suite,  proviseur  de  l'écurie  du  roi. 
Vauvert,  maison  royale  située  au  sud  de  Paris,  près  de 

l'enceinte    de    Philippe-Auguste,    devenue    inhabitable 

et  tenue  pour  hantée. 
Vicestre  (Bicêtre,  S.  E.  de  Paris) ,  château-fort  bâti  sur 

l'emplacement    du    manoir    de    Jean    de    Winchester 

(Vincestre) . 
Viciry,  vieillard  riche,  chanoine  de  Paris,  conseiller  au 

Parlement. 
Villon  {Guillaume  de) ,  né  à  Villon,  près  de  Tonnerre 

(Yonne) ,    maître   es   arts,    chapelain    de   St-Benoit-le- 

Bétourné,   protecteur   de   François   de   Montcorbier   à 

qui  il  a  donné  son  nom. 
Voilant  (Guillaume) ,  riche  bourgeois  de  Paris. 

